هونەری ئینستۆلەیشن و خوێندنەوەیەك بۆ پرۆژەی “مێینە؟” – كولتور مه‌گه‌زین\nهونەری ئینستۆلەیشن و خوێندنەوەیەك بۆ پرۆژەی “مێینە؟”\nپرسی ئێستا!هونه‌ری فێمنیستی\nبابه‌تی: ڕزگار حه‌مه‌ڕه‌شید\t On تشرینی یەکەم 29, 2020\nپرۆژەی ئینستلەیشن بە ناوی پڕۆژەی " مێینە" هونەرمەند تارا ئیبراهیم - چوار هەزار و 800 مەتر جلوبەرگی ڕۆژانەی ژنانە درێژە و 99 هەزار 678 ژن بەشدارییان تێداکردووە. لە شاری سلێمانی لە دوا هەفتەی مانگی ئۆکتۆبەری ٢٠٢٠ دا نمایشکراوە.\nتارا عەبدوڵا لە کاتی کرکادنی لە پرۆژەی مێینەدا – پرۆژەکە ناوی ” مێینە” یە و چوار هەزار و 800 مەتر درێژە و 99 هەزار 678 ژن بەشدارییان تێداکردووە\nبۆ ئەوەی بتوانین بە شوناسی تایبەتی خۆمانەوە بینەرێکی ڕاستەقینەی کارێکی هونەریبین، دەبێت باوەڕ بەوە بهێنین کە ئێمە لە دەرەوە دێین و بەهرەمەند دەبین لەوەی دانیشین و چێژ لە ئەزموونی داهێنانێك وەرگرین. لە زۆر شوێندا دەربارەی هونەری ئینستۆلەیشن ئەو پەیوەندییە باسکراوە کە بە بینەرەکانیەوە هەیەتی. زۆر جار ئەو بینەرە بەجۆش و ناوازەیە وەك مۆرکی هونەری ئینستۆلەیشن ئاماژەی بۆ کراوە. مەبەست ئەو بینەرەیە کە هێشتا لە شوێنی نمایشەکەدایە و هەوڵدەدات گەردوونە ناباوەکەی ئینستۆلەیشنەکە کەشف بکات.\nکەسێك لەولاوە دێت و دەڵێت؛ ئەمە لاساییکردنەوەیە، چونکە لەشوێنیتریش بۆ هەمان مەبەست یان بۆ مەبەستی جیاواز، پۆشاك بە تەنافەوە هەڵخراون. ئەگەر باوەڕ بەم وەهمە بکەین، ئەوا دەبێت چاو لە زۆربەی هونەرەکانی دونیا بپۆشین، چونکە زۆربەیان هەمان ماتەریاڵ بەکار دەهێنن و زۆرجار لە هەمان ڕووبەریشدا نمایشی دەکەن. ئەوەی هەموو ئەو شتانە لەیەك جیا دەکاتەوە ئەو کۆنتێکستەیە کە جەوهەری ئەو فینۆمینە لەوانیتر جیادەکاتەوە. لەمبارەیەوە پێمخۆشە یارییەکی خوێندنەوە لەگەڵ ئەم کارەی “مێینە؟” بکەم.\nلە یەك ڕۆژی نمایشەکەدا، زۆرکەسمان بینی بە تەرازوو پێوەرە تایبەتییەکانی خۆیانەوە دەیانویست مۆری هونەربوون یان نەبوون لەم کارە بدەن، زۆریش لە خەمخۆرییەوە باسیان لە چیرۆکەکانی پشتی جلە هەڵواسراوەکان دەکرد، زۆرتریش دژایەتی هەر شتێکیان دەکرد کە ئەو شتە بێت، بێئەوەی خودی شتەکەمان بۆ باس بکەن یان دژایەتییەکانی خۆیانمان بۆ ڕوون بکەنەوە. هەندێك پیرۆزیان کرد و هەندێک بە نەفرەتیان کرد. لێرەدا من هەوڵدەدەم بێ کاریگەری هەموو ئەو شتانەی نوسران و هەوڵدەدەم بە کەمترین هەستی تایبەتییەوە دەربارەی ئەو کارە قسە بکەم.\nپرۆژەکە ناوی ” مێینە” یە و چوار هەزار و 800 مەتر درێژە و 99 هەزار 678 ژن بەشدارییان تێداکردووە\nپێش ئەوەی ڕۆبچمە ناو ماناو دەرەنجامە مانادارەکانی ئەو کارەوە، کەمێك لە تەکنیکی کارەکە ڕادەمێنم. بەکارهێنانی شتومەکەکانی قوربانیی وەك بەشێك لە ناڕەزایەتیی جەماوەریی یان وەك بەکارهێنانیان لە کاری هونەریدا زۆر نوێ نییە و لە زۆربەی ووڵاتانی جیهاندا لەو جۆرە کارکردنانەمان بیستووە و بینیوە و دەتوانین زیاتریشیان لەبارەوە بخوێنینەوە. بەڵام ئەوەی ئەم کارەی هونەرمەند تارا لە هەموو ئەوانیتر جیادەکاتەوە، تێکهەڵکێشانی چیرۆکی قوربانییەکانە لە یەك پارچەی گەورەدا کە هەموویان بەیەوە دووراونەتەوە. ئەمە دەتوانێت بەتەواوی دوورمان بخاتەوە لە تێکڕای پرۆژە هونەرییەکانیتر و تەنانەت پرۆژە کانی ناو ئاکتیڤیستە کۆمەڵایەتی و سیاسییەکانیش. ئێمە لەگەڵ هونەرێکدا دەرگیرین کە بێبەزەییانە و بێپەردە دەمانخاتە بەردەم ڕەگوڕیشاڵی پرسیارە ئەخلاقییە هەنووکەییەکانەوە کە پەیوەندی، نەك بە توێژێکی کۆمەڵایەتی یان تێکڕای سیستمەکەوە هەیە، بەڵکو پەیوەندی قووڵیشی بە یەکبەیەکی ئەو “من”انەشەوە هەیە کە هەمیشە خۆی لە تاوانەکان بێبەری و دوورەپەرێز دەبینێت و هەمیشە هەڵەکان بەوانیتر تەفسیر دەکات.\nبەستنەوە و دوورینەوەی ئەو پارچانە بەیەکەوە و بینینیان بەو بەرزییەوە کە هەستدەکەیت بەیەکەوە گرێدراون و لێکدابڕاویشن، دروستکردنی ئەو لینکەیە کە هەموو تاوانەکانی دژ بە مێینە بەیەکیانەوە هەیە. ئازاردانی زارەکی و جەستەیی زۆر بەکەمتر تەماشا دەکرێت لەچاو دەستدرێژی سێکسی و کوشتن. بەشێکی زۆری ئەوانەی ئازاری زارەکی مێینەکان دەدەن خۆیانیان لەوانە پێ نەجیبترە کە ئازاری جەستەیی مێینە دەدەن و ئەوانیش لە دەستدرێژیکەر و بکوژەکان. بەڵام ئەم کارە دەمانخاتە بەردەم ئەو راستییەوە کە بوونی هەریەکێك لەو تاوانانە، ڕیگەخۆشکەرە بۆ هەموو جۆرە تاوانەکانیتریش. لەناو سیستمێکی پەروەردەیی و نۆرمێکی کۆمەڵایەتی و خێزانیدا کە شەرعییەت بە بچوکترین هەڵاواردن دەدات، هاوبەشە لە ئەنجامدانی گەورەترین تاوانەکانیشدا.\nدیوێکی تری گرنگی ئەم کارە لەوەدایە، کە لە شێوەی تەلی کارەبادا بە “بەرزاییەوە” و بە درێژایی شەقامێك بە دارتێلەکاندا هەڵواسراون. تەلی کارەبا لە ئێستای نەستی کۆی دانیشتواندا، ئەو ماددانەن کە چیتر کاریان پێناکرێت و زۆرجار حسابی نەبوونیان بۆ دەکرێت. چونکە کارەکەی خۆیان، کە گەیاندنی کارەبایە بە ماڵ و شوێنی کارەکان، جێبەجێناکەن. بۆیە ئەو تەلانە، کە هێشتاش لەسەروو ئاستی بینینی مرۆڤەکانەوە هەڵواسراون، لەشوێنی خۆیان دەمێننەوە، چونکە ڕۆژانێك سەرچاوەی دروستکردنی ڕوناکی و وزە بوون و لەجێی پیرۆزەکان بە بەرزییەوە هەڵواسراون. لەوانەیە هەر لەبەر ئەمەش بێت ساڵانێکی زۆر و تا ئێستاش لە زۆر ناوچەی مەزهەبیی فێندەمێنتاڵدا ڕێگە نادەن تەلی کارەبا بچێتە ناو گوندەکانیانەوە، چونکە دەچێتە کێبڕکێی پیرۆزییە مەزهەبیەکانیانەوە. پلاکێك ڕوناکیمان بداتێ یان بڕوایەکی یەزدانیی ڕۆحمان ڕوناك بکاتەوە؟ یان ئەوانەی کارەبا بە دەستکەوتی کۆلۆنیالیزم دەزانن و لێرەوە دژی کۆلۆنیالیزم و کارەبا بەیەکەوە دەجەنگن. لە لێکۆڵینەوە ئەنثرۆپۆلۆژییەکانی کەلتوورە جیاوازەکانیشدا باس لەوانە دەکرێت کە دژی کارەبا دەوەستنەوە چونکە پێیان وایە هەموو ئەو لێکدابڕانانەی مرۆڤ و پێشکەوتنە “ترسناکەکانی” تەکنەلۆژیا بەهۆی دۆزینەوەی کارەباوە ڕوویانداوە. ئەم وەهمە هی سەرەتای دۆزینەوەی کارەبا نییە، بەڵکو تا ئێستاش لەزۆر شوێنی سەر ئەم گۆی زەوییە بەردەوامیی هەیە.\nسووتاندنی بەشێک لە پرۆژەی مێینە لە جادەی سەهۆڵەکتی سلێمانی، لایەن چەند کەسێکی نادیار – پرۆژەکە ناوی ” مێینە” یە و چوار هەزار و 800 مەتر درێژە و 99 هەزار 678 ژن بەشدارییان تێداکردووە\nبەڵام بەهەر حاڵ، ئێستا ئێمە لە بەیانییەکی پاییزدا لەخەو هەڵدەستین و بەو شەقامەدا دەچینە خوارەوە، کۆمەڵێك جلی ژێرەوەی ژنان دەبینین و وردە وردە تێدەگەین ئەوانە پۆشاکی ئەو خانمانە بوون بە هەر جۆرێك دەستدرێژییان کراوەتە سەر. سەرەتا ڕەنگە پرسیاری ئەوەی ئایا ئەمە هونەرە یان نا سەرنجی زۆرینەیەکی سادە ڕابکێشێت کە هێشتا بەم هونەرە ئاشنا نین و کەمترین بەرکەوتنیان لەگەڵیدا هەبووە، یان پێودانگێکی خۆیانیان هەیە بۆ پێوانەکردنی ئەوەی بە هونەر حسابە یان نا. نەختێك قووڵتر، ڕەنگە بە هەردوو دیوەکەیدا بەر هەستەکانی خۆمان بکەوین، کە ئەمانە چیرۆکی ئەو کەسانەن دەستدرێژییان کراوەتە سەر، ئیتر یان زۆر سۆزدار دەبین بەرامبەریان یان وەك توندڕەوەکان هەڵوێستێکی دژ و دوژمنکارانە وەردەگرین. بەڵام لە هەموو حاڵەتەکاندا پارچە جلەکان کاری خۆیان دەکەن.\nپارچە جلەکانی ئەو مێینانەی ئازاردراون و تاوانیان بەرامبەر ئەنجامدراوە، بەیەکەوە گرێدەدرێن و بەو دارتێلانەدا هەڵدەواسرێن. هەوڵدەدرێت پاش ئەو وزە ئاساییەی تەلی کارەباکان ونیان کردووە، ئەم جلانە بتوانن وزەیەکی نوێ بکەنەوە بەبەری دارتێلەکاندا. هەوڵدەدرێت لە ئاستێکی بەرزتری مرۆڤەکانەوە و بەسەر سەریانەوە بگەیەنرێنە دادگا نوستووەکەی شار. بەسەر سەری هەموومانەوە، چونکە بە هەموومانەوە لە ڕێڕۆشتنماندا بەناو ئەو کەلتوور و داب و نەریتانەدا کە کەرامەت و شکۆی ئەو مێینانەی تێدا شکێنراوە، لە نوسینەوەی ئەو شێوەژیانەدا هاوبەشین. شکۆی ئەوانەی تاوانیان بەرامبەرکراوە، لەشکۆی ئێمە بەرزترە کە چاومانلێپۆشیون و درێژە بە ژیان دەدەین.\nڕزگار حه‌مه‌ڕه‌شید 4 بابه‌ت\nنوسه‌ر و شانۆكار و ده‌رهێنه‌ری شانۆیی\nسەرهەڵدانی هونەری فێمینیستی لە کوردستان


Technical College of Applied Science TCAS - Medical Laboratory Science\nبەشى زانستى تاقیگەى پزیشكى\nبەشى زانستى تاقیگەى پزیشكى لە ساڵى ٢٠١٩ لە کۆلێجی تەکنیکی زانستە پراکتیکیەکانی هەڵەبجە سەربە زانكۆى پٶلیتەکنیکی سلێمانی دامەزراوە. لە ئەم بەشە فێرخوازان لەلایەن کۆمەڵێک لە مامۆَستایانى شارەزا و بە توانا لە بوارەكانى زانستە گرنگەکانی بایۆلۆجى و كیمیاو بوارەكانى تری وەک کۆمپیوتەرو ئینگلیزی و کوردۆلۆجی وانەی تیۆریان پێ دەوترێتەوە وە لە تاقیگەكاندا بابەتەکان پراکتیزە دەكرێن. فێرخوازان لە ئەم بەشەدا زانیاری وەردەگرن لەسەر ئەو زانستانەی کە پەیوەندیان هەیە بە بواری پزیشکی کە بەسود دەبن بۆ خوێندکاران لە کاتی کارکردنیان لە تاقیگەکاندا. هەندیک لە بابەتەکان جەخت دەکاتەوە لەسەر ئەوەی کە خوێندکار پێویستە بە وریاییەوە وە زانستیانە کار بکات لە تاقیگەدا وە هەروەها بەشیوەیەکی پیشەییانەو بە خوڕەوەشتی بەرزەوە هەڵسوکەوت بکات بەتایبەتی لەگەڵ نەخۆشدا.\nدەرچووانى بەشى زانستى تاقیگەى پزیشكى پاڵێوراوى شیاو دەبن بۆ پڕکردنەوەی پێداویستی بازاری کار لە تاقیگەکانی شیکاری نەخۆشییەکان لە نەخۆشخانە گشتی و تایبەتەکان و کلینیکە پزیشکیەکان وە هەروەها بەڕێوەبردنی تاقیگەی تایبەت بەخۆی وە جیاواز لە ئەوانەش ئەتوانن لە سەنتەرو ناوەندەکانی جۆنترۆلی جۆری کاربکەن.\nپێگەیاندنی کادری تەکنیکی خاوەن بڕوانامەی بەکالۆریۆس کە توانای کارکردنی هەبێت بە شێوەیەکی پڕۆفیشنەڵانە لە تاقیگەکان وە ناوەندە پزیشکیەکاندا. گرێدانی بەش بە کۆمەڵگاوە بە پێدانی خزمەت و ڕاوێژکاری زانستی و پیشەیی. پاش خوێندنی چوارساڵ لە ئەم بەشە خوێندکار بەهرەمەند دەبێت بە زانستی سەردەم وە توانای چارەسەرکردنی کێشەکانی دەبێت وە ئەمانەش وادەکەن کە ئەم کادرانە تایبەتمەندی توێژینەوەی زانستییان هەبێت لە تاقیگە پزیشکییەکان. لەبەرئەوەی ئەم کۆلیجە کۆلیجێکی تەکنیکییە، سەڕەڕای وەرگرتنی بابەتەکان بەشێوەی تیۆری، زیاتر جەخت دەکرێتەوە لەسەربە پراکتیزەکردنی بابەتەکان.\nبەشی زانستی تاقیگەی پزیشکی لە کۆلێجی تەکنیکی زانستە پراکتیکیەکانی هەڵەبجە سەربە زانكۆى پٶلیتەکنیکی سلێمانی کاردەکات بۆ پەرەپێدانی خوێندنی تەکنیکی و پیشەیی لە ڕووی چەندایەتی و چۆنایەتی یەوە کە لە ئاست پێداویستی یەکانی کۆمەڵگادا بێت لە بوارە جیاوازەکانی تاقیگەی پزیشکیدا.\nخوێندن لە بەشى زانستى تاقیگەى پزیشكى ماوەی چوار ساڵە كە بریتییە لە هەشت وەرزى (سیمستەر) خوێندن بەشێوەیەک هەر ساڵەی دوو سیمستەرە. زمانی خوێندن بریتییە لە زمانی ئینگلیزی. پاش تەواوکردنی خوێندن بەسەرکەوتووی خوێندكاران بڕوانامەى بەكالۆریۆسیان لە بوارى زانستى تاقیگەى پزیشكیدا پێدەبەخشرێت.\nئەندامانی بەشی زانستی تاقیگەی پزیشکی


به‌ڕێوه‌بردنی پۆل: 3 پرسیاره گه‌وره‌و گرنگه‌كه - Feropedia\nماڵەوە /بابەتە بەربڵاوەكانى فێركردن/بەڕێوەبردنى پۆل/به‌ڕێوه‌بردنی پۆل: 3 پرسیاره گه‌وره‌و گرنگه‌كه\nشه‌وی یه‌ك شه‌ممه‌یه‌و له‌سه‌ره‌تای مانگی 9 یه‌و ناتوانیت بخه‌ویت. مێشكت ڕۆشتووه بۆ ئه‌و ئه‌گه‌روشه‌پۆلی ئه‌و پرسیارانه‌ی له‌و ڕۆژه‌دا دێته‌به‌رده‌مت. به‌رده‌وام له شوێنی خۆت ده‌جوڵێیت و یاری به پلانه‌كانت ده‌كه‌یت و هه‌وڵده‌ده‌ی پێشبینی هه‌موو ئه‌گه‌رێك بكه‌ی.\nڕۆژی یه‌كه‌می قوتابخانه به‌زووی ده‌ڕوات و فشارێكی ده‌رونیت بۆدروست ده‌كات وه هه‌ست به‌خۆشی ده‌كه‌ی به درێژای ڕۆژه‌كه. ئێمه چه‌ندین كاتژمێر به‌سه‌رده‌به‌ین له‌وه‌ی كه چۆن ئه‌و گۆڕانكارییانه یه‌كپێگرینه‌وه كه پلانمان بۆ داناوه له مانگی 6 وه وه چۆن به‌هه‌مان شێوه دایبنێن بۆ به‌شه‌كه‌ی تری ساڵه‌كه. ئێمه زۆرجار به خێرای جه‌دۆل و چالاكی و ڕێگه داده‌نێین هه‌وڵده‌ده‌ین قوتابیه‌كانمان بناسین و یارمه‌تیان بده‌ین كه ئێمه بناسن له‌میانه‌ی سنورداركردنی نانی نیوه‌ڕۆ یان گۆڕینی پۆله‌كه یاخود ڕۆتینیاتی تری ڕۆژانه. بۆزۆر مامۆستا به‌ڕێوه‌بردنی پۆل گرنگترین شته به‌لایانه‌وه. چۆن ده‌توانم دڵنیاببمه‌وه كه پۆله‌كه‌م كۆمه‌ڵگه‌یه‌كی سه‌لامه‌ته و قوتابیه‌كانم پابه‌ندی یاساكانن؟\nئاسانه بۆ مامۆستاكان كه له‌گه‌ڵ هه‌ندێ شتی لاوه‌كی ڕۆژانه‌دا خه‌ریك ببن و ته‌ركیز بخه‌نه سه‌ر هه‌ندێ شت وه‌كو پاكه‌تی كلینێكسه‌كه له‌كوێ دابنێم، یاخود چۆن قه‌ڵه‌مێكی شكاو چاكبكه‌مه‌وه یان لاپتۆپ بده‌ی له شه‌حن، یان دانانی كورسی و خانه‌كان له‌سه‌ر مافوره‌كه. به‌ڵام له‌كۆتایدا ئه‌وه‌ی واده‌كات پۆله‌كه به‌ڕێكی بڕوات به‌ڕێوه، بیركردنه‌وه‌یه له وێنه گه‌وره‌كه.\nسێ پرسیاری گرنگ هه‌یه كه پێویسته كۆنترۆڵ بكرێن پێش ئه‌وه‌ی خۆمان به شته‌لاوه‌كیه‌كان خه‌ریك بكه‌ین.هه‌روه‌ها هه‌ندێ پرسیاری تر هه‌یه كه ئه‌گه‌ر به‌وریای بیریان لێبكه‌ینه‌وه زۆر له نیگه‌رانیه‌كانی به‌ڕێوه‌بردنی پۆل چاره‌سه‌ر ده‌كه‌ن.\n١. ئێمه چۆن پۆله‌كه‌مان ڕێكخستووه؟\nله‌ماوه‌ی كاركردنم وه‌ك مامۆستایه‌كی ئاستی سه‌ره‌تایی زۆربه‌ی كاته‌كانم وه‌ك مامۆستای ئاماده‌یی یان مامۆستای پسپۆر به‌سه‌ر بردووه. ئه‌مه‌ش واتای ئه‌وه‌یه كاتێكی زۆر به‌سه‌رببه‌یت له پۆلی كه‌سانی تردا. هه‌ندێ جار ده‌چووم بۆ پۆلێك چونكه مامۆستاكه‌ی له‌ده‌ره‌وه بوو، هه‌ندێك جارێش زۆرم لێده‌كرا تا له پۆلێكدا وانه بڵێمه‌وه، زۆر شت فێربووم له‌م سه‌ردانانه‌وه له‌باره‌ی ڕێكخستی پۆله‌كانی فێربوون.\nهه‌ندێك له‌پۆله‌كان كۆنترۆڵ كردنیان مه‌حاڵ بوو، ئه‌وانی دیكه تێیاندا شێوازی قه‌ره‌باڵغی خوێندكاره‌كان به ئاشكرا به‌دی ده‌كرا. گۆڕانكاری خێراو ئاسان زۆر گرنگه له‌هه‌ر پۆلێكدا. له‌و سه‌ردانانه‌دا ئه‌وه ئاشكرا بوو بۆ من كه مامۆستاكان بیریان له‌وه كردبوه‌وه كه‌چۆن بۆشایی پۆله‌كه كارده‌كاته سه‌رئاسانی ئه‌م گۆڕانكارییانه. گرنگ نیه چه‌ند پلانت هه‌یه ئه‌گه‌ر بیرت له شێوازی ڕێكخستنی پۆله‌كه‌ت نه‌كردبێته‌وه، پۆله‌كه‌ت به‌و شێوازه ڕێكه ناڕوات به ڕێوه كه تۆ ده‌ته‌وێت. بیربكه‌وره‌وه له هه‌ندێ شتی وه‌ك شوێنی مه‌خزه‌ن و گۆڕینی یان لابردنی مێزه‌كه‌ت و ڕه‌فه‌ی كتێبه‌كانت.شوێنێكی باش بۆ بیرۆكه‌ی جوان كتێبی ” ئه‌و ڕێكخستنانه‌ی پۆل كه كارده‌كه‌ن “.\nله‌كۆتایدا بیر له‌وه بكه‌ره‌وه كه چۆن ده‌بێت ئه‌گه‌ر خۆت خوێندكاربیت له پۆله‌كه‌تدا. له‌سه‌ر چه‌ند كورسیه‌كی جیاواز دانیشه‌و سه‌یری ئه‌ملاو ئه‌ولای پۆله‌كه بكه. ده‌توانی بۆرده‌كه ببینیت؟ هه‌ست به ئاسوده‌یی ده‌كه‌ی؟ چی ڕاستەوخۆ به‌رانبه‌ر چاوه‌كانته؟ له‌وانه‌یه ئه‌وه‌ی پێتوابووه ڕێكخستنێكی زۆر باش بووه مایه‌ی ئاسووده‌یی نه‌بێت یان بۆ هه‌ندێك خوێندكار بێته ئاسته‌نگ له‌به‌رده‌م بینین و ئاگادار بوون له هه‌ندێ زانیاری گرنگ.\n٢. فێربوون چۆن ده‌رده‌كه‌وێت؟\nڕێكخستنی پۆل ده‌توانێت نیشانی بدات كه فێربوون چۆنه له پۆلێكدا. بۆنموونه هه‌ندێ له مامۆستاكان سه‌رده‌هێنن و ده‌به‌ن و ده‌كۆڵنه‌وه كه ره‌حله‌كان به‌شێوه‌ی ڕیز یان گروپ دابنێن. هه‌ردوو شێوازه‌كه گرنگی خۆیان هه‌یه، ڕێكخستنێكی ژیرانه‌ن به‌ڵام پێش بڕیاردان بهێنه پێش چاوت كه چ جۆره وانه‌یه‌ك ده‌وترێته‌وه له‌و پۆله‌دا. به‌گوێره‌ی ئه‌زموونی من شێوازی ڕیزكردن ده‌بێته ئاسته‌نگ له‌به‌رده‌م پێكه‌وه كاركردن، وه بۆ یارمه‌تیدانی خوێندكاره‌كان. هه‌روه‌ها شێوازی گروپاتیش سلبیاتی خۆی هه‌یه وه‌ك ئه‌وه‌ی بەدەستهێنانى ئاگايی خوێندكاره‌كان ئاسان نابێت كاتێك پێویستت پێیه‌تی. هه‌رچه‌نده شێوازی مێزه‌كان ئاسانترن بۆپێكه‌وه كاركردن و وه بۆ منیش بۆ سوڕاندنه‌وه به ناویاندا. زۆرجار كاتێك مێزه‌كان به‌شێوه‌ی ڕیز داده‌نێین مامۆستاكه زۆربه‌ی كاته‌كه له‌به‌رده‌م پۆله‌كه‌دا به‌سه‌ر ده‌بات له كاتێكدا خوێندكاره‌كان به تاكی كارده‌كه‌ن. وه زۆرجاریش كه مێزه‌كان به‌شێوه‌ی گروپاتن مامۆستاكه ده‌توانێت زیاتر بسوڕێته‌وه به‌ناویانداو وه خوێندكاره‌كانیش زیاتر هاوكاری یه‌كتر ده‌كه‌ن.\nیه‌كێك له‌و بڕگانه‌ی كه له سه‌ره‌تای كاره‌كه‌مه‌وه فێری بووم ئه‌وه‌بوو كه “فه‌رمانی باش باشترین ڕێكخستنی پۆله” ئه‌گه‌ر خوێندكاره‌كان هه‌لی پێكه‌وه كاركردن و هاتووچۆكردن ودروست كردن و سه‌رقاڵ بوونیان له‌گه‌ڵ یه‌كتر بدرێتێ ئه‌وا كه‌متر ڕه‌فتاری خراپیان لێده‌بینرێت. تازیاتر توانای خۆیان بخه‌نه‌گه‌ڕ لەو ئیشه‌ی ده‌یكه‌ن زیاتر مه‌شغوڵ ده‌بن و وه كه‌متر توشی له بابه‌ت لادان ده‌بن. ئه‌گه‌ر مامۆستاكه به‌به‌رده‌وامی بسوڕێته‌وه ئیش له‌گه‌ڵ خوێندكاره‌كان بكات و سه‌رقاڵ بێت به فێركردنیانه‌وه ئه‌وه ئه‌وانیش زیاتر له‌گه‌ڵت ده‌مێننه‌وه. ئه‌گه‌ر تۆ به‌ته‌نها دابنیشیت و خه‌ریكی لاپه‌ڕه‌ی چالاكی بیت ئایا بێزارنابیت و سه‌یری ته‌له‌فۆنه‌كه‌ت ناكه‌یت؟یان قسه له‌گه‌ڵ ئه‌وكه‌سه‌ی ته‌نیشتت ناكه‌ی؟ ئه‌گه‌ر بیر له باشترین به‌شی به‌ره‌وپێش چونی پسپۆڕییه‌كه‌ت بكه‌یته‌وه یان وه‌ك پێگه‌یشتوویه‌ك له پۆلێك بوبێتیت، بیربكه‌ره‌وه چی وایكردبوو كه واباش بن ئه‌مه گرێبده‌ره‌وه به وانه وتنه‌وه‌كه‌ی خۆته‌وه.\n٣. ئێمه چۆن په‌یوه‌ندی له‌گه‌ڵ خێزانه‌كاندا دروست بكه‌ین؟\nكۆتابه‌شی مه‌ته‌ڵی به‌ڕێوه‌بردنی پۆل ئه‌و په‌یوه‌ندییه‌یه كه دروستی ده‌كه‌ین له‌گه‌ڵ خێزانی خوێندكاره‌كاندا. یه‌كێك له گرنگترین ئه‌و شتانه‌ی فێریبووم وه‌ك مامۆستایه‌كی سه‌ره‌تایی ئه‌وه‌یه كه دووربكه‌ویته‌وه له‌وه‌ی یه‌كه‌م شتێك چاو بخه‌یته سه‌ر خێزانی قوتابیه‌كان كاتێك قوتابیه‌ك كێشه‌یه‌ك ده‌نێته‌وه یان ڕه‌فتارێكی نه‌شیاو ده‌كات له پۆله‌كه‌تدا. گرنگه وه‌ك هاوكارێك ڕه‌فتار بكه‌یت له‌گه‌ڵ خێزانه‌كاندا له په‌روه‌رده‌كردنی منداڵه‌كانیاندا. زۆربه‌ی كات ئاسته‌نگ دێته‌پێش یاخود هه‌ندێ جار خێزانه‌كان ونن به‌ڵام له‌كۆتایدا دایك و باوكه‌كان باشترینیان ده‌وێت بۆ منداڵه‌كانیان. ئه‌گه‌ر ئێمه له‌سه‌ره‌تاوه ڕوونبین كه ده‌مانه‌وێت له‌گه‌ڵ خێزانه‌كان ئیش بكه‌ین وه منداڵه‌كانیانمان به‌لاوه گرنگه دواتر ئه‌وه ئاسانتر ده‌بێت كه‌قسه‌یان له‌گه‌ڵ بكه‌ین كاتێك منداڵێك كێشه‌یه‌كی هه‌بێت له پۆله‌كه‌تدا.\nگرنگه گفتوگۆبكه‌ین له‌گه‌ڵ خێزانه‌كان ده‌رباره‌ی ئه‌وه‌ی چۆن هاوكاری منداڵه‌كانیان ده‌كه‌ین وه ئه‌وانیش چۆن ده‌توانن یاریده‌ده‌ر بن له ماڵه‌وه وه هه‌روه‌ها ئه‌و شتانه‌ی كه له‌ماڵه‌وه ڕوودەدە‌ن و كارده‌كه‌نه سه‌ر ڕه‌فتار و میزاجی منداڵه‌كه له خوێندنگه. وه ئه‌وه‌شم دۆزیوه‌ته‌وه كاتێك تۆ په‌یوه‌ندییه‌كی پیشه‌یت هه‌یه له‌گه‌ڵ دایك و باوكی قوتابیه‌كان به‌ده‌ر له بابه‌تی به‌سه‌ردا سه‌پاندن ئه‌وا زیاتر خۆیان هیلاك ده‌كه‌ن له پۆله‌كه‌تدا.\nله جیاتی بیركردنه‌وه له‌وه‌ی چۆن كۆنترۆڵی قوتابیه‌كانت ده‌كه‌یت بیر له‌و سیسته‌مه بكه‌ره‌وه كه‌ده‌توانی جێبه‌جێی بكه‌ین له كاتی ڕێكخستنی بۆشایی فێربوندا و وه ئاماده‌كردنی وانه‌ی سه‌رقاڵكه‌ر وه جۆری ئه‌و په‌یوه‌ندییه‌ی بنیادی ده‌نێیت له‌گه‌ڵ خێزانی خوێنكاره‌كاندا. ئه‌م وێنه به‌رزو گرنگانه خه‌سڵه‌تی ژینگه‌یی پۆله‌كه‌ت زۆر زیاتر ده‌كه‌ن بۆ جه‌و و كۆمه‌ڵگای ناو پۆله‌كه‌ت به به‌راورد له هه‌ر ڕه‌فتارێكی دیكه كه بتوانی بیكه‌یت.\nبابەتەكان خێزان و په‌روه‌وه‌رده سه‌رقاڵكردنی خوێندكار هه‌موو ته‌مه‌نه‌كان\nدواتر بەکارهێنانی یاسای سێ هەنگاو بۆ فێربوون


چاندن ددان لە وڵاتی ئێران – گه شتیاری ۆ ده رمان آریا\nچاندن ددان لە وڵاتی ئێران\nجۆانکاری ددان لە وڵاتی ئێران دە تۆانێت، به شناسایی کردن، به رگردن، و دە رمان کردن نه خۆشی کان چاله ی دیان وە کوو دیانه کان، ئارۆ، و باقی نه خۆشی نه کان دیان له رابته بێت. دیان پزێشکی له ئێران شێوە کانی زۆری هه یه که خه ڵک بتۆانێن هۆش دیان یان بێت، جۆانکاری دیان و چاک کردنه وە ی دیان له دە ستە ی دیان پزێشکی دادە نرگێت.\nله دە ستە کانی دیان پزێشکی، جۆانکاری دیانه که به کار دیان پزێشکی اشارە دە کات و هە دە ف جۆانکاری دیان و ئارۆ یه. جۆانکاری دیان له قیافه، له جێگه، له ئه ندازە، و له قیافه ی پێ که نین دا شۆێن دادە نێت. جۆانکاری پێ که نین له جۆانی و ئێعتماد به نه فس ئه سه ر دا ئه نێت. عه مه لیاتی جۆان کاری دان به ئاسایی ئه نجام دە ۆی و ئه ۆ مه ۆادانه که ئیستفادە ده بێت نه تیجه ی مۆ تمە ئێن ارایه ئه بێت. له خاسیه کان درووس کردن دیان که له ته رێق دە رمان جۆانکاری ئه نجام دە بێ چه رمێگ کردن دیانه که ئه ۆ کاته که دان پڕ دە که ینه وە به عزێ مه ۆاد وە کوو کامپۆزیت بۆ رە نگ کردن دیان به کار ده به ین.\nئه ۆ مه ۆادانه که بۆ جۆانکاری دیان به کار دێن:\nچه رمگ کردن دیان، ڤه ینر کان دیان ( ۆه رە قە کان دیان ) پڕۆتێز دیان، پردە کان دان ، اۆرتۆ دۆنسی، پڕ کردنە ۆە ی دیان، مقیاس دیان، ئیمپله نت دیان و تاج دیان .\nته ۆاۆی ئه ۆ خێدمه تانه که له جۆان کاری دیان به رێۆه دە چێت ؛\nئیمپڵه نت دیان\nئیمپڵه نت کردن دیان ده تۆانی بۆ بنچینه ی دیان دە ستکردێی لایق و جیاۆازه . هه رۆه ها که بنجه ی دیان به شێۆه ی جۆان هۆشی به دیان و هه س ، هه رۆایشه ئیمپڵه نت موسته قیم به استقان دیان ۆە سڵ دە بێت و دیانه کازبه کان یان تاجی دیان له سه ر جێگای خۆی دادە نێت.ئیمپڵه نت دیان له مه ۆادێ ۆە کوو تیتانیۆم درووس کراۆه و له جێگای خۆی به یە ک دانه پێچ به ناۆ ئاستانه سفت کراۆە .بۆ ئه ۆه ی که ئیمپڵه نته که تان جۆان بێت شە رته ئارۆ تان قه ۆی بێت ۆ زام تان زوو خۆش بێت . به جۆانی به رێگه ۆ بچێ تا آخر دیانتان ده تۆانی چاک بمێنێت.\nتانج کان، که به ناۆ کڵاۆه کانیش ناسراۆه ده تۆانێت رە سم ، رە نگ و کاره سای ئه سلی دیان بشناسێته ۆە .تانج کان بۆ ئه ۆه ی که له بان دیان دابنرێت زۆر باشو به که ڵکه ، تانج له مه ۆادێ ۆه کوو ویره ،چینی،سرامیک، و تێکه ل کردن ئه م جۆره مه ۆادانه یه\nفه نه ر چینی (له مینیت دیان)\nچینکۆ به شێۆه ی پێسێ ناسک له چینی که به دیان ۆە سڵ ده بێت تاکوو ره نگ و رە سم دیان باشتر نیشان بدات، فه نه ر ده تۆانێت پێ که نین ئیۆه جۆانتر نیشان بدات. چینکۆ ته نانه ت بان ۆ به ر دیان دا دە پۆشنێت. فه نه ر بۆ ۆە سل کردن به ین دوو دیان به کار دە برگێت که جێگه خالی کان پڕ ده کات و دیان زە عیف کان قه ۆی تر نیشان ئه دات . فه نه ر هۆش دیان خراۆه کانی هه سۆ و چاۆه رۆانیان ده کات.\nچه رمێگ کردن دیان\nئه ندامانێک که چایی و قه هۆە ، یان شه راۆ ، سیگار زۆرتر دە خۆن به راستی به چه رمێگ کردن دیان نیازیان هه یه .له جۆان کاری دا دیان تان چه ن دە رە جە رۆشن تر دە بێت . عه مه لیاتی چه رمێگ کردن دیان له ته ۆان دووکتر و پزیشکانی مۆتە خە سس به ر دێت و نابێت بە که سانی دیکه ئیجازە ی ئه م کارانه بدرگێت چۆنکه سڵامه تی دیان به خه ته ر ده که فێت. یه کێک له ۆ رە ۆێشانه ضله ی مه خسووس دیانه و ئه ۆ یه کی تر له یزر کردنه که ئه بێ دووکتر ئه نجامی بدات.\nئه گه ر دیان زۆر ئاسیبی دیۆێت و پووسیدە بێت و ب ه هیچکام له ۆ کارانه ۆە کوو تانج دانان یان پر کردن یان باقی دە رمانە کان درووس نه بێت ئه بێ بله جێگای کێشین .و یا حه تا که سانێک که دیان ئیزافیان هه یه و یا حه تا ئه ۆ منداڵانه که دیانه کان یان له وە خت خۆی نارێزێت ، ئه ۆانیش چاره یان جۆز هه ل کێشادن نیه.به دوو شێوە دە تۆانین دیان له ناۆ دە م خارج که ین ، یه کێ شێوە ی عه مه له ۆ ئه ۆ دیکه ی تریش هه ل کێشاندن سادە یە ، شێۆە ی عه مه لیات زۆر سە خت تر له ۆ رە ۆێشی دیکه س.\nپڕ کردن دیان\nپر کردن دیان باشترین رێگه بۆ ئه ۆ دیانانه سه که ئاسیب یان دیۆە و گه نیاگه . پڕ کردن دیان باعێس دە بێت ئه ۆ دیانانه که خراۆ بوون دووباره به جۆانی رێک بن و ەە رۆە ها ئیتر جارێ تر نه گه نێت. مه ۆادێ که ئیسفادە دە کڕێت بۆ پڕ کردن وە کوو ، ته ڵا، چینی ، رە زین کامپۆزیتی ۆ آڵگامه . وە نه زە ر دووکتر بۆ به کار بردنیان مۆهێمه .\nدرووس کردن و قه ۆی تر کردن بنچینه\nشێۆازی ئه نازە گرتن و بنچیننه درووس کردن ، یان وە کوو ته میس کردن قە وی ناسراۆە که بۆ حه زڤ کردن دیان و پلاک دیان کاربردی هه یه،\nکه پلاک دیان و سیمان دیان حه زڤ دە کات .ل م شێۆازە ئه ۆ جێگانه که به ریشه وە س دە بێت ساف تر دە کات.ئه گه ر دیان کان هه ڵ بتۆقی یا سوور بت یا خۆێن برێژنێت یا تام دە م بگۆرێت و یا دیان کان شڵ بێته ۆ ئه م نوع عه مه لیاته بۆ ئه م نه خۆشانه که به ناۆ پریۆدنتال ناسراۆن ته ۆ سیه دە کرێت. له م عه مه لیاته دیان ۆ ئارۆ سالم دە مێنێت.\nپێلان دانیان بۆ دیان\nئه گه ر دیان کانتان دارزیاۆت یا فاسله ی بت ده تۆانین له به ین ئه ۆ جێگه خالیانه پێلان دابنین که به ئاسانی فه زای خالی به ین دیان کان که م کات ۆ جۆانتری کات، ئه ۆه که به ین دیانه کان نامۆره ته ب بت باعێس دە بێت که خه لک تووره بن ۆ یان رۆح یان آزار بۆێنی که به م حاله ته، نه خۆشین ئارۆ، ناراحه تی مه فسه ل دەلێن یان کێشه ی زار دە ۆتریت. پرد کان له گه ل تانج کان دە تۆانێن دیان قه ۆی تر بکه ن ۆ شکل و شێۆه یان جۆانتر ده کات.پرد و تانج یان ئیمپله نته کان که هه یه ئه بێ فه قه ت ل لای دووکتر دە سکاری بت.\nپرۆتێز کردن دیان\nپرۆتێزە کان دیان له مه ۆادێ وە کوو ئه کریلیک، نایڵۆن، یان ڤیرە درووس دە کرێت.پرۆتێز کان دیان به آسانی له بان دیان و ئارۆ دا نریت، دۆای ئه ۆه که دۆارە دیان تان دانیا یا جێ به جێ تان کرد به راحه تی ده تۆانن پرۆتێز کان لا بۆەن و بێ ەیچ کێشە ێک ۆه ری بگرن.ئه گه ر ئه ۆ دیانانه که لابراۆن زۆر یان نیازی به پرۆتێز بت ده تۆانین په که یج کامل درووس که ین و له جێگه خالی کان دای بنین.پرۆتێز دیان هان تان ده دات که به جۆانی قسه که ن، به ئاسایی نان بخۆەن، شێۆازی خۆتان جۆانتر که ن و به خیا راحه تتر ژیان تان بۆە نە پێش.\nئه ۆ دیانانه که زۆر هه لتۆقیاگن و زۆر چه وێڵ بن بۆ ئه وه ی بتانین ته میسی که ین زه حمه ت زۆری گه رە ک، و ناحه ز و آزار زوری هه یه.ئۆرتۆدێنسی بۆ ئه وکه سانه آمۆژیاری ده کرێت که دیان یان زە عیف و ناحه زه و پێان خۆشه که دیان یان جۆان تر و شێۆه شیرین تر بت. پرۆتێزکان وە کوو ئینوازلینگ، ته راز ئینمان، ته راز سیمپڵ، پرۆتێزە قه ۆی کان وە کوو داموون که حه تا شءوازی لچ ده گۆرێت.له باقی ئیمتیازه کانی ته سمه کردنی دیان : ئه وه که ب هه میشه ماندگار دە بێ، دیان که متر آزار دە بینێ، راحه ت تر قسه دە که ن، و دیان تان سالم تر دە مێنێت.\nلە گەڵ ئێمە پەیوەندی بگرن\nقوڕگ، گوێ، لووت (ENT) نەشتەگەری گشتی


هەپەگە کوژرانی ژمارەیەک سەربازی تورکی ڕاگەیاند - RojNews\nهەپەگە کوژرانی ژمارەیەک سەربازی تورکی ڕاگەیاند\nگەریلاکانی هێزەکانی پاراستنی گەل- هەپەگە، لە دژی سوپای تورک چەند چالاکییەکیان ئەنجامدا، لە ئەنجامدا ژمارەیەک سەربازی سوپای تورک کوژراون.\nناوەندی ڕاگەیاندنی هەپەگە ئەمڕۆ ڕاگەیەندراوێکی لە بارەی چالاکیی گەریلاکان لە ڕۆژەکانی ٢٣ و ٢٤ی شوباتدا لە دژی سوپای تورک بڵاوکردەوە.\nهەپەگە ڕایگەیاند: دوێنێ کاتژمێر ١٢:٠٠ی نیوەڕۆ هێزەکانمان لە گردی کۆردینەی سەربە شارۆچکەی چەلێی جولەمێرگ چالاکییەکیان ئەنجامدا، لەو چالاکییەدا گورزی قورس لە سوپای تورک درا و لە ئەنجامدا ژمارەیەک سەربازی سوپای تورک کوژران، بەڵام ژمارەیان بەدروستی نەزانراوە.\nلە بەردەوامیدا هەپەگە ڕایگەیاند: هەر دوێنێ کاتژمێر ١٢:٣٠ی نیوەرۆ، گەریلاکانمان لە گردی مێرگانیشی سەربە چەلێی جولەمێرگ چالاکییەکی دیکەیان ئەنجامدا، لەو چالاکییەشدا ژمارەیەک لە سەربازەکانی سوپای تورک کوژران و برینداربوون.\nلە کۆتاییشدا هەپەگە ڕایگەیاند: ٢٣ی شوبات کاتژمێر ٣:٣٠ پاشنیوەڕۆ هێزەکانمان لە تەپەسۆری سەربە چەلێ چالاکییان لە دژی سوپای تورک ئەنجامدا، ئەنجامی ئەو چالاکییە تا ئێستا نەزاندراوە.


پەکەکە کەڵک لە سۆزداری و هەستیاری و زانابوونی کەم منداڵان کەڵک وەردەگرێت/ کۆبرا حاجی زادە کێ بوو؟ - دیدبان حقوق بشر کردستان ایران\nپەکەکە کەڵک لە سۆزداری و هەستیاری و زانابوونی کەم منداڵان کەڵک وەردەگرێت/ کۆبرا حاجی زادە کێ بوو؟\nمنداڵ سەربازی زۆر لە نێو پەکەکە و پەژاک دا کوژراون کە ئەمە پێشلکاری بەرچاوی مافی مرۆڤە و یاسای نێودەوڵەتی لەوانە ژنێڤ جەخت لە سەر مافی منداڵان دەکاتەوە؛ بەڵام سەرکردەکانی ئەم گرووپە چەکدارانەی وەک پەکەکە هێشتاش بۆ دابینکردنی هێزی مرۆیی کەڵک لەمنداڵانی تەمەنی خوار ۱۸ ساڵ وەردەگرن.\nخاڵی سەرەنج ڕاکێش ئەمەیە کە ڕێکخراو و دەزگاکانی مافی مرۆڤی نێودەوڵەتی و میدیاکانی ڕۆژئاو کە خۆیان بە پارێزوانی مافی مرۆڤ دەزانن لەم بارەوە بێدەنگیان هەڵبژاردووە.\nچاودێر لەپێناو ڕوونتر بوونی بابەتەکە و پێشلکاری مافی مرۆڤ لەلایەن پەژاکەوە بۆ منداڵانی تەمەن خوار ۱۸ ساڵ کە تەڤلیان دەکات دیمانەی ئەنجام داوە.\nپێشتر لەم قەوارەدا دیمانەمان لەبارەی منداڵە کوژراوەکان لەنێو ئەم گرووپە بڵاو کردووتەوە کە جێگای سەرنجی خوێنەران بووە.\nئەم دیمانە لەبارەی کۆبرا حاجی زادەیە کە لەکاتی تەڤلی بووندا بەس ۱۴ ساڵی بووە.\nوێڕای ناساندنی خۆتان، لەبارەی کۆبراوە بۆمان بڵێن.\nمن ئاگر ماکۆم و ساڵی ۲۰۱۲ توانیم لە پەکەکە هەڵبێم. ناوچەیەی ئێمە زۆرتر لەبواری جۆگرافی و هاوسنووری لەگەڵ تورکیا لە بواری کەرەستە و خزمەتگوازایەوە لەچاو ناوچەکانی دیکە بێ بەشترە.\nئێمە زۆرتر خەریکی ئاژەڵداری و قاچاخی گازۆئیلین لە سنور. کچەکانیشمان زۆرتر فەرش دەچێنن و ئەوانەی کە ئاژەڵداری دەکەن لە بەهار تا پائیز دەڕۆن بۆ لەوەڕگەکان لە نێزیکی سنوور.\nباسی ناوچە سنووریەکانم کرد، ئەندامانی پەکەکەش لەو ناوچانە هاتۆچوویان هەیە و داوا لەخەڵک دەکەن یارمەتیان بدەن و سەیر ئەوەیە کە هەوڵ دەدەن خۆیان وەک خەڵکی ناوچەکە بناسێنن بێ ئەوەی کە ناوی خۆیان بڵێن.\nشێوەی تەڤلی بوونی کۆبرا چۆن بوو؟\nوەک باسم کرد ناوچە سنووریەکان دۆخێکیان هەیە لەوانە کەمبوونی پەروەردە و پێشگرتنی ماڵبات لە خوێندنی کچانە. بۆ نموونە ڕێگا دەدەن بەس تا قۆناخی سەرەتایی یا ناوەندی بخوێنن.\nمن بۆ خۆشم تا پۆلی حەوتەمم خوێند دواتر ڕۆشتم بۆ تاران و ساڵێک لەوێ ئیشم کرد.\nهۆکاری تەڤلی بوونی ئەمانە بۆ نێو پەژاک و پەکەکە لەم ناوچە سۆزدار و نەناسینی ناوەڕۆکی گرووپەکانە.\nئەوان بەڵێنی جۆراوجۆریان پێ دەدەن بۆ نموونە هاوسەرگیری کە ئەمانە دەبنە هۆی لەخشتە بردنی من بوو.\nکۆبرا لە شاخ کاتێک کە مەڕەکانی دەلەوەڕاند فریوی خوار و تەڤلی بوو و پێشتر دایکی هەوڵی دابوو تا نەهێڵێت لەگەڵ ئەندامانی پەژاک کە بۆ نان دێن قسە بکات و دەیشاردەوە بەڵام لە ئەنجامدا لەخشتەیان برد.\nتا پێنجەمی سەرەتایی خوێندبوو کاتێک بیستم کە تەڤلی بووە واق مام. بەس ۱۳ ساڵی بوو کز و ژار و نەخۆش.\nڕەوتی جووڵە و پێشکەوتنی لەنێو پەکەکە دا چۆن بوو بۆمان باس بکە.\nلە ماڵباتی حاجی زادەکان زۆرتر کچ تەڤلی بوون کۆبرا نە یەکەمین بوو و نە کۆتا. بەڵام تەمەنی کەم بوو لەوانەی کاتی ڕفاندن بەس ۱۴ ساڵی بووبێت.\nئەو پێش ئەوەی کە من تەڤلی بم لەناوچەی خواکورک پەروەردەی بینی بوو. نەخۆش بوو و کێشەی خۆراکی هەبوو، دەیخوارد بەس گەورە نەدەبوو و هیچ کات پلەی فەرماندەیی وەرنەگرت. بەردەوام ئەندامێکی سادە بوو.\nلەژینگەی پەکەکەدا کەڵکی خراپ لە سۆزداربوونی مرۆڤەکان و پرسی ژنان لەقەوارەی ڕامیاریدا وەردەگیردرێت.\nیادەوەریت لە کۆبرا هەیە ئەو کاتەی لەگەڵی بوو؟\nبەڵی لەساڵی ۲۱۰ لەزاپ بووم. هاتبوومە دۆکتۆر. قسەم لەگەڵ کرد و پرسیم خەڵکی کوێیت وتی ماکۆ، تا وتی حاجی زادەم دەمناسی و منیش ناوی گوندەکەمانم وت وتی ئاگات لە ماڵباتی ئێمە هەیە؟ دەمزانی باوکی کۆچی دوایی کردووە بەڵام نەمگوت چوونکە من دوای ئەو تەڤلی ببووم وتم هەموویان باشن. چوار خۆشک و سێ برا بوون.\nبیرەوەریەکی دیکە لەساڵی ۲۰۱۱ لە زاگرۆس بوو کاتێک کە ئامادە دەبووین بۆ چالاکی شتازا بینیم ژارتر بووە و گەڵتەم پێکرد و وتم نانت پێ نادەن بخۆی وتی نا کەبابمان پێ دەدەن. ئەو چەکی بی کەی سی پێ بوو لەگەڵ ۴۰۰ گولە لەنێو کۆڵەپشتییەکەدا، کیسە خەوێک و دۆشەکێک و … کە هەڵگرتنیان بەڕاستی زۆر دژوار بوو بۆی بەڵام.\nلە کۆتایدا شتێک هەیە بێڵێیت.\nبەڵێ تکا دەکەم دەنگمان بە گوێ دەوڵەت و بەرپرسان بگەینن کە گرنگایەتی بدەنە ئاسایش و پەروەردە لەم ناوچەیە.\nپەکەکە و پەژاک کەڵکی خراپ لە نەخوێندەواری و سۆزدار بوونی منداڵان و ماڵباتەکان وەردەگرن.\nئەم منداڵانە لەوانەی لەگوندێکەوە نەڕۆشتبنە گوندێکی دیکە یا شارێک و ناناسن لە ئەنجامدا بەدوای جیهانی نوێدا دەگەڕێن بەڵام نازانن دەکەونە نێو گرتووخانەیەک لە شاخ و ئارەزووی دووبارەی گوندەکەیان دەکەنەوە.\nبەکارهێنانی منداڵان (ڕفاندن و فریو دانیان) لە شەڕدا بۆتە ئیشێکی ئاسایی بۆ پەکەکە و پەژاک.\nکۆبرا لە ئامەد کوژراو، بەڵام مەر پەژاک ناڵێت من دوژمنی ئێرانم کەوایە بۆ کۆبرا لە تورکیا دەکوژرێت؟ یا زۆرێکی دیکە لە سوریا.\nشایانی باسە دەبێت لەبارەی درۆ و فریودانی پەژاک زۆرتر بگوترێت یا ناسینی خەڵک زۆرتر بێتەوە.\nدایکی کۆبرا ئێستا نەخۆشە و توانای ئەوەندەشی نەبوو تەرمی کچەکەی ببینێتەوە، ئەوان هەژارن و باوکی دووساڵ دوای تەڤلی بوونی کۆچی دوایی کرد ئەم ماڵباتە نموونەی یەکەم و کۆتایی نین لەم بابەتەدا.\nچۆنییەتی دامەزراندنی پەژاک/ ڕاوێژی ئیسرائیل بۆ جەمیل بایک لەو کاتە چ بوو؟


نقومبوونی تایتانیکی ئار ئێم ئێس - ویکیپیدیا، ئینسایکڵۆپیدیای ئازاد\nئەم وتارە بەستەری نییە بۆ وتارەکانی تری ویکیپیدیا. تکایە یارمەتی بدە لە باشترکردنی ئەم وتارە بە زیادکردنی بەستەری پەیوەندیدار بە ناوەڕۆکی وتارەکەوە. (حوزەیران ٢٠٢١)\nتایتانیک کەشتیەکی ھەڵمی گەورەبوو کە لە چواردەی ئاپڕیلی ١٩١٢ دا، لە کاتی سەفەر کردن لە بەندەری ساوتھمتۆن، لە ئینگلیستانەوە بۆ شاری نیۆیۆرک لە ئەمریکا، لە ئاکامی بەرکەتن بە کێوێکی سەھۆلینی سەرئاو کەوتووی نێو دەریادا، نقوم بوو و لە ئاکامدا نزیکەی ھەزار و حەوسەد و بیست و پێنج کەس گیانی خۆیان لەدەستدا.\nنقومبوونی ئار ئێم ئێس تایتانیک\n١ درووستکردنی تایتانیک\n٣ داوای کۆمەگ\n٤ کاپیتان سمیت\nپازدەھەزار کرێکار و ئەندازیار بەشدارببوون و بە گەورەترین کەشتی ئەودەمی دونیا دادەنرا. قورساییەکەی پەنجاو دووھەزار و سێسەدو دە تۆن و درێژاییەکەی دووسەدوشەست و پێنج میترو بەرزاییەکەشی بیست و ھەشت میتر بوو. تایتانیک سێ ماتۆڕی گەورەی ھەبوون کە دەیانتوانی خێرایی کەشتیەکە لە سەعاتێکدا بگەیەننە ٤٣ کیلۆمیتر. لە درووستکردنی کەشتیەکەدا باشترین تکنۆلۆژی سەردەم و ھەموو رێوشوێنێکی پێویستی ئەمنیەتی و دژی نقوم بوون لە بەرچاو گیرابوون. ڕێبەرایەتی کەشتیەکە بە دەست کاپیتان ئیدوارد جان ئیسمیتەوە بوو. لە سەرجەمی دووھەزار و چوارسەو حەفتاو پینج کەس کە لە کەشتیەکەدا بوون، حەوتسەدو پەنجاکەس ڕزگاریان بوو. تایتانیک پازدە دەرگای دڵنیایی و ئەمنیەتی ھەبوون کە ئەگەر بەسترابان، ئیمکانی ئەوە نەبوو ئاو لە شوێنێکی دیکەوە بێتە نێو کەشتیەکە. زۆربەی کارناسەکان لەسەر ئەوبڕوایە بوون کە مومکین نیە تایتانیک ڕۆژێک نقوم بێت. ئەو کەشتیە سێ کڵاسی بۆ ھەڵگرتنی ڕێبواران ھەبوو. کڵاسی دەرەجەیەک بۆ دەوڵەمەندەکان، کڵاسی دەرەجە دووش بۆ ئەوکەسانەی کە توانای ئەوەیان ھە بوو سەفەری ڕاحەت و لوکس بکەن و کڵاسی دەرەجە سێش بۆ ئەو ڕێبوارانە بوو کە خەڵکی ئاسایی بوون کە دەکەوتە لای ھەرە ژێرەوەی کەشتیەکە.\nشەوی چواردەی ئاپڕیلی ١٩١٢، لە سەعاتی ١١:٤٠ دەقیقەی شەودا، نیگابانی کەشتیەکە ڕای گەیاند کە کێوێکی سەھۆڵین لە پێش کەشتیەکەوە لەسەر سەر دەریا دێتە بەرچاو. دەبێ بگوترێ کە پێش ئەودەمیش تایتانیک لە کەشتیەکانی دەوروبەریەوە پەیامی بۆ ھاتبوو کە ئەو شوێنە مەترسی دارەو پڕە لە پارچەسەھۆڵی کێوئاسا. خودی دەزگای ئیمینی تایتانیکیش چەندجار ئەلاڕمی دابوو و تاقمی ڕێبەریی کەشتیەکەی لە مەترسی کێوە سەھۆلینەکانی سەر رێگا و دەوروبەر ئاگادار کردبوەوە. بەڵام وادیار ە ئەو ئاگادارکردنەوانە بە جدی نەگیراون. پاش ئەوەی دیدەبان ھاواردەکا کە کێوە بەفرێکی گەورە لە پێش کەشتیەکەوەیە، دەست بەجێ لە ژووری کاپیتانی کەشتیەکەەوە فەرمان دەدرێ تا تایتانیک بەرەو لای چەپ بڕوا تا بەر کێوە سەھۆڵینەکە نەکەوێ. پاش تێپەرێنی ٣٥ چرکە بە سەر دەستوری کاپیتاندا، ھیچ دژکردەوەیەک ئەنجام نەدرا و کەشتیەکە ھەروا بە خێرایی ٤٠ کیلۆمیتر لە سەعاتێکدا بەرەو کێوێکی سەھۆلینی گەورەی چەند میلیۆن تۆنی دەڕۆیشتە پێش. پاش تێپەڕینی ٣٧ چرکە کەشتیەکە دەستی بە سوڕان بەرەو لای چەپ کرد. کێوە سەھۆلینەکە بە پێش و بە قەراغی تایتانیکدا تێپەرێ. کاپیتان پێی وابوو تایتانیک لە مەترسیەکە نەجاتی بووە. لە پڕ دەنگێکی گەورە لە لای چەپی کەشتیەکە کە خورپە و ترسی خستە دڵی کاپیتان و ھەموو مەلەوانەکان بەرزبوەوە. بەڵی تایتانیک وەکێوە سەھۆڵینەکە کەوت. کاپیتان ئیسمیت، کە کاپیتانی ئەسڵی بوو، لە گەڵ ئەودەنگە بەرزە لە خەو ڕاپەڕی و پرسی چ قەڵماوە. پێیان گوت کە تایتانیک بەر کێوی سەھۆڵین کەوتوە. مەلەوانەکان وتیان ھەموو ماتۆڕەکانمان خامۆش کردوون. بەمجۆرە خێڕایی کەشتیەکە کەم کەم ھاتە خوار وسەرەنجام وەستا. کاپیتان پرسی دەرگاکان داخراون، وەڵام درایەوە کە ھەموو دەرگاکان داخراون. تۆماس ئیندرۆز، کە دیزاینەری تایتانیک بوو، بۆخۆی یەکێک بوو لە تاقمی فەرماندەیی تایتانیک. کاپیتان ئیسمیت، وتی بەشەکانی ١، ٢، ٣، ٤، ٥ پڕ لە ئاو بوون. ئەوە دەتوانێ چ بگەیەنێ؟ تۆماس بە ڕەنگێکی ھەڵبزڕکاو وتی ئەوە مانای وایە تایتانیک خەریکە غەرق دەبێت. کاپیتان دەڵێ ئاخر ئەتۆ دەتگوت تایتانیک ھەرگیز غەرق نابێت. بەڵێ من وتم ئەگەر بەشەکانی یەکەم و دوەم و سێھەم پڕ بن لە ئاو غەرق نابێ و تەنانەت ئەگەر بەشی چوارەمیشی پڕ بێ لە ئاو غەرق نابێت. بەڵام بەشی پێنجەم چی؟ ئێستا تۆ باسی ئەوە دەکەی کە بەشی پێنجەمیشی پڕە لە ئاو. کاپیتان پرسی چەندەمان وەخت ھەیە؟ نازانم لانی زۆر دووسەعاتی تر بە دەنەو ئانتێنی تایتانیک دەکەونە ژێر ئاو.\nجاک فیلیپس، سەعاتی دوازدەو چارەگی شەو پەیامێک بۆ کۆمەک خواستن بە شکلی مۆڕس بەڕێ دەکا. نزیکترین کەشتی لە تایتانیک کەشتیەک بوو بە ناوی کالیفۆڕنیا. بەڵام چونکە ئۆپەراتۆری پێوەندی دار لەو کاتەدا لە حاڵی خەودا دەبێت، کالیفۆڕنیا پەیامەکەی پێناگا. کەشتیەکی تر بە ناوی کارپاتیا پەیامی تایتانیکی پێدەگاو وەڵام دەداتەوە کە ئێمە بەرەو ئێوە وەڕێ دەکەوین. بەلام ئەوان ٩٢ کیلۆمیتر لە تایتانیکەوە دوور بوون. سەعاتی دوازدە و چل و پێنج دەقیقە تایتانیک بە نیشانەی داوای کۆمەگ و بە ھاوار ھاتنەوە، دەست دەکات بە تەقاندن و ھەڵدانی موشەکی بڵێسەدار. دواتر ھەر دە ەقیە یەک موشەک ھەڵدەدا. سەعاتی چواری شەو ئیدی شوێنەوارێک لە تایتانیک نامێنێ. =\nکاپیتان ئیدوارد سمیت، یەکێک لە گەورەترین و بە ئەزموونترین ئەفسەرانی ھێزی دەریایی ئینگلیستان بوو. ئەو لە ٢٧ی ژایۆنەی ١٨٥٠دا لە دایک بوو و لە ڕووداوی غەرقبوونی تایتانیکدا، لە شەوی ١٥ی ئاپریلی ١٩١٢دا گیانی لەدەستدا. ئەو ساڵانێکی زۆر فەرماندەیی کەشتیە جۆراوجۆرەکانی ئینگلیسی کردبوو. دەیان سەفەری دەریایی گرنگ و درێژماوەی فەرماندەیی کردبوون. چەند ساڵ بوو وەک فەرماندەی کەشتیە گەورەکان دیاری کرابوو و چەندین میداڵی سەبارەت بە ئەنجامدانی سەفەرە درێژماوەکان وەرگرتبوو. بەم جۆرە ئەو بوو بوو بە باناوبانگترین کاپیتانی دونیای سەردەمی خۆی و پاشان فەرماندەیی گەورەترین کەشتی ئەودەمی دونیای بە ناوی ئولۆمپیک پێ ئەسپێردرا. لە ١٢ی ژوئێنی ١٩١١دا بە سەرکەوتوویەوە لە لێڤرپۆڵی ئینگلیستانەوە کەشتیەکی گەورەی بەرەو نیۆیۆرک لە ئەمریکا فەرماندەیی کرد. ئەو خاوەنی بەرزت ین پلەی خویندنی دەریایی و نیزامی و بەرێوەبەریی بوو. یانی لە نێو ئەفسەرانی ھێزی دەریای ئینگلیسدا لە پلەی ھەرە بەرزدابوو. دواتر ئەو بوو بە فەرماندەی گەورەترین کەشتی بوخاری دونیای سەردەمی خۆی یانی کەشتی تایتانیک. رۆژی ١٠ی ئاپریلی ١٩١٢ ناوبراو لە حاڵێکدا باڵتۆیەکی دریژی دەبەردابوو و کڵاویکی شەپقەیی لەسەر نابوو، بە تاکسی بەرەو بەندەریی سوتھمپتۆن وەڕیکەوت. سەعاتی حەوتی سەرلەبەیانی گەیشتە تایتانیک. ئەوە دواسەفەری دەریایی ئیسمیت بوو. وەک وتمان سەعاتی یازدەو چل دەقیقەی شەو تایتانیک بەر کێوێکی سەھۆڵین کەوت و کارەساتەکە ڕوویدا. پاش دوو سەعا ت و چل دەقیقە تایتانیک چووە نێو گەرووی ئۆقیانوسی ئەتڵانتیک. لەو کارەساتەدا کاپیتان ئیسمیت لە گەڵ ١٥٠٠ کەسی دیکە گیانیان لە دەستدا. ھیچ کەس بە درووستی نازانێت ئەو شەوە کاپیتان چی بەسەر ھات و چۆن مرد. ڕابرت باڵارد، لە کتێبە بەناوبانگەکەیدا کە سەبارەت بەو روداو نوسیویەتی دەڵێ کاپیتان لە ژووری فەرماندەیی دا لە وەتاخی کاری خۆی دا مایەوە و ھەرگیز کەشتیەکەی وێل نەکرد. دە دەقیقە پێش نقوم بوونی تایتانیک کاپیتان ویستویەتی بێتە سەر عەرشەی کەشتیەکە. لەو فیلمە بەناوبانگەدا کە ساڵی ١٩٩٧ لە ئەمریکادا، لە سەر تایتانیک سازکراوە مەسەلەکە ھەروا نیشان د درێ. کاپیتان ئیسمیت بە رەسمی ئەخلاقی فەرماندەیی و دەریاوانی، وەک کەشتیوانێکی بەرپرس، کەشتیەکە لە دەستی قەیران و تۆفاندا، وێڵ ناکاو تێدەکۆشی تا دواھەناسە و ئاخرین فرسەت تایتانیک ھیدایەت و نەجات بدا. سەبارەت بە چۆنیەتی مەرگی وی دەگوترێ کە کاپیتان لە ئاخر ساتەکانی ژیانیدا کە دێتە سەرعەرشەی کەشتیەکە، منداڵیک لە نێو ئاودا دەبینێ و شیرجە لێدەداو دەیگەیەنێتە قایەغێکی نەجات و ڕزگاری دەکا. دوای ئەوە کەس نازانێ ئەو چی بەسەردێ. تەرمی کاپیتان ئیسمیت ھەرگیز نە دۆزرایەوە. ھۆیەکانی =\nدوای ئەوەی تایتانیک بەر کێوە سەھۆڵینەکە دەکەوێ، لە لای خوارەوەڕا و لە پێشەوەڕا لە لای وچەپەوە کونێکی تێدەبێت و بەمجۆرە ئاو دەچێتە پێنج بەش لە سەرجەمی شازدە بەشی لای خوارەوەی کەشتیەکەوە. دەبێ بگوترێ بەدەنەی تایتانیک لە قەویترین پۆڵای سەردەم درووست کرابوو. دەگوترا کە ئەو دیوارە پۆڵاینانەی تایتانیک ھیچ شتێک کاریان لێ ناکا. زەرفیەتی تایتانیک دووھەزاروچوارسەدوسیوپێنج ڕێبوار و ھەشت سەدو نەوەدو دوو مەلەوان واتە خەدەمە بوو. لە ماوەی دووسەعات و نیودا تایتانیک پڕبوو لە ئاو و سەرەنجام نقوم بوو. ژمارەیەک لە ڕێبواران و خەدەمەی کەشتیەکە بە ھۆی بە کار ھێنان و کەڵکوەرگرتن لە قایەغەکانی نەجات توانیان دەربازبن. شایانی باسە بە ھۆی بێ سەرەوبەرەیی و ناکارایی و نە شارەزایی بەشێکی زۆر لە کادری خەدەمەی تایتانیک، لە ھەموو قایەغەکان بە چاکی کەڵک وەرنەگیراو ھەندێکیان بە نیوەخاڵی دەڕۆیشتن ئەوە لە حاڵێکدابووکە جێگای بەتاڵیان زۆربوو کە دەتوانرا کەسانی دیکەی تێدا دانیشن. ئەوەش گرنگە بگوترێ کە ژمارەی قایەغەکانی نەجات لە چاو ژمارەی ئەو خەڵکە کە تایتانیک دەیتوانی ھەڵیان بگرێ زۆر کەم بوون. ژمارەی بەلەمەکانی نەجات بەشی ھەزاروسەدوھەشتاو حەوت کەسیان دەکرد، ئەوە لە کاتێکدابوو کە زەرفیەتی تایتانیک لە سێھەزاروپێنجسەدکەس تێدەپەری. لەوەش خراپتر ئەوەبوو کە بەشێک لەو بەلەمانەش کەڵک لێوەرگرتنیان زۆر سەختبوو و بە جۆرێک دامەزرابوون کە دەکارکردنیان ھەم زەحمەت و ھەم تکنیکی تایبەتی و شارەزایی پێویستی دەویست کە کادرەکانی کەشتیەکە نەیان بوو. لە بەرئەوەی تاقمی خەدەمەی تایتانیک بەپێی ڕێکەوتنی نێوان خۆیان، لە پێشا ڕزگارکردنی ژنان ومنداڵەکانیان خستە پلەی یەکەمی ئۆپەراسیۆنی نەجات، بەشی زۆری ئەوانەی لە کەشتیەکەدا مردن پیاوان بوون. نەوەد لەسەدی ئەو پیاوانەی لە کەشتیەکەدابوون، بەھۆی ئەوە کە دەبوایە لە پێشدا ژنان ومنداڵەکان ڕاگوێزرابان ھەرلەجێی خۆیان مانەوە تا تایتانیک غەرق بوو و لە ھەوەڵین لەحزەکانی چونە نێو ئاودا لە ئاکامی شیدەتی سەرماو لە خوارەوەبوونی پلەی گەرمای ئاوەکەدا مردن و چەن سەعات دواتر تەرمەکانیان بەھۆی قایەغی نەجاتی ئەو کەشتیەوە گیرانەوە کە بە ھاوار تایتانیکەوە ھاتبوو. وەک وتمان لە پێشا ئەوە ڕاگەیەنرابوو کە کەشتی تایتانیک ھەرگیز غەرق نابێت و تەنانەت لەوبارە تەبلیغات و ڕێکلامی زۆریشی بۆ دەکرا. ڕاستیەکەشی ئەوەبوو کە بە جۆرێک تەڕاحی کرابوو کە غەرق نەبێت. وەک وتمان سەرەڕای ئەوەی کە تاقمی خەدەمەی کەشتیەکە لێکدا لێکدا بە بێسیم پەیامیان دەدرایە کە ئەو ناوچەیە خەتەرەو پێویستە زۆر وریابن، کەشتیەوان و ەدەمەی تایتانیک گوێیان بەو قسانە نەدەبزووت و تەنانەت ئۆپەراتۆری بێسیمەکەش، لە بەر زۆری پەیامە نێردراوەکان، دواتر ئەو پەیامانەی پێی دەگەیشتن نەی دەدانە دەستی کاپیتان. با ئەوەش بڵێین کە تاقمی فەرماندەیی تایتانیک بڕوایەکی زۆریان بە توانا و تەجروبەی خۆیان ھەبوو و ئەوان بەپێی زانیاریەکانی خۆیان پێیان وانەبوو کە ئەوە ئیمکانی ھەیە لە نێوەڕاستی مانگی ئاپریلدا لەو شوێنە لەتکە سەھۆڵی گەورە ھەبن. ھەروەھا ئەو ڕۆژە خۆر بەدەرەوە بوو و دەریا ھێمن و لەسەرەخۆبوو. ھەوا مەیلەو ساردبوو بەڵام خۆش بوو. بە ھاتنی تاریکی پلەی گەرما بە شێوەیەکی بەرچاو دابەزی. ئەوە کاپیتان ئیسمیتی ھێنا سەر ئەو بڕوایە کە وادیارە تایتانیک دەکەوێتە ناوچەیەکی سەھۆلین و بەفراوی و سارد. بەو حاڵەش دژکردەوەیەکی ئەوتۆی نیشان نەداو تەنیا دەستوری دا عەمبارەکانی ئاو پڕکەن نەوەک ئاو بیبەستێ و ئەوان بێ ئاو وەمێنن. ھەروەھا فەرمانی دایە دیدەبانی کەشتیەکە و دوای لێکرد زۆر وریابێت و لە گەڵ دیتنی ھەر لەتکە سەھۆلێکدا دەست بەجێ فەرماندەیی کەشتیەکە ئاگادارکاتەوە. دوای ئەوە بە مەبەستی خەوتن چوە ژووری نوستنی خۆی. بەم جۆرە کاپیتان ئیسمیت، بەو ھەڵسوکەوت و ڕەفتارەی، سەرەڕای ئەو ھەموو لێوەشاوەیی و شارەزایی و لێھاتویی و کارامەیی و ئەزموونە زۆرە کە ھەی بوو، توشی ھەڵەیەکی زۆر گەورە بوو. ڕەنگە ئەوەی ئەوی توشی ئەو ھەڵە گەوەریە کردئەوەبێ کە ئەو بڕوایەکی زۆری بە کەیفیەتی کەشتیەکە ولێوەشاوەیی خۆی ھەبووبێ. جیا لەوە ئەو تەنانەت خێرایی تایتانیکیشی کەم نەکردەوە کە ئەو ڕۆژە بە ئاخرین خێرایی خۆی دەڕۆیشتە پێش. ئەوەشی دەزانی کە لە وەزعێکی ئاوا و لەو شەوە تاریکەدا ئەگەر کێوێ سەھۆڵین بێتە سەر ڕێ، زۆر درەنگ دەبینرێ. ئاخر مانگە شەو نەبوو و تەنانەت ئاسۆش زۆر دوورە دەست بووە تا بڵێین تروسکایەکی دابێ. زۆر ناکێشی دیدەبانەکە شتێکی زەبەلاحی گەورەی تاریکی دێتە بەر چاو و لێی ورد دەبێتەوە و تێدەگا کە ئەوە کێوە سەھۆڵی سەر ئاوکەوتوە و دەستبەجێ چەند جار ئەڵارم و زەنگی ئاگادار کردنەوەکە لێ دەدا تا خەدەمەی کەشتیەکە لەو مەترسیە گەورە وەئاگابێنێ. بەوەش ڕاناوەستێ و دەچی ئەفسەری کێشکچی ئاگادار دەکات کە لەتکەسەھۆڵێکی کێو ئاسا ڕاست لە پێش تایتانیکەوە دێتە بەرچاوان. ئەفسەری کێشکچی دەستور دەدا کە ماتۆڕەکانی کەشتیەکە دەست بەجێ خامۆش کرێن. فەرمانیش دەدا تایتانیک ڕوو و لای چەپی خۆی بسوڕێ. بەڵام تازە درەنگ ببوو و کەشتیەکە لە لای چەپەوە بەر شاخەسەھۆڵینە ە دەکەوێ. کادری تایتانیک وادەزانن کە توانیویانە کەشتیەکە لەو بەڵایە لادەن چونکە تەنانەت دوای ئەوە کە کەشتیەکە یەکەم جار بەر سەھۆڵەکە دەکەوێ دەنگێکی ئەوتۆی لێ نایە. لەگەڵ ھەوەڵین بەرخورد دا لەتکە سەھۆڵێکی گەورە دەکەوێتە سەر بانی کەشتیەکە. بەو حاڵەش تایتانیک جوڵە ناکا و تەنیا بە ئاستەم لەرزەی لێ دێ. بەڵام لە لای دواوەڕا کونێکی تێ دەبێت و چەند دەقیقە ناکێشی کە بە تەوای دەوەستێ. لە کاتی کارەساتەکەدا، بەشی ھەرەزۆری خەڵکەکە نوستبوون. جگە لە چەن کەس نەبێ کە لە شوێنێکی تایبەتیدا جگەرەیان دەکێشا، کەس ئاگای لێ نەبوو چ قەڵماوە. بەشێکیش لە خەڵکەکە خەریکی خواردنەوە و سەرگەرمی و عەیش و نۆشی خۆیان بوون و تەنانەت دوای ڕووداوەکەش ھەر ڕانەچڵەکین. چەند کەس لەوان دێنە سەرێ و چاویان بە لەتکە سەھۆڵەکانی سەرکەشتیەکەش دەکەوێ، بەڵام مەسەلەکە بە ھێند ناگرن و دەڕۆنەوە خوارەوە. دوای وانیش کۆمەڵە خەڵکێکی دیکە دێنە سەرێ و بەلام دەڕۆنەوە خوارە و بۆ یەکتر باسی رووداوەکە دەکەن. وادیارە ئەوان ھێشتا لە قوڵایی کارەساتەکە ئاگادار نەبوونە. بەڵ م بۆ کادری تایتانیک مەسەلەکە وانیە. ئەوان کە دەبین ئاوێکی زۆر دەڕژێتە کەشتیەکەوە، دەزانن مەسەلەکە جدیەو تایتانیک لە مەترسی غەرقبوون دایە. پاش وەستانی تایتانیک ئەندازیارەکان دەبین کون کەوتۆتە لایەکی کەشتیەکەوە و پێنج بەش لە شازدەبەشی تەبەقەی خوارەوەی کەشتیەکە پڕدەبن لە ئاو. نەجات دانی خەڵک کاپیتان ئیسمیت ناتوانێ کارەساتەکە شیبکاتەوە، بەڵام ھەندێک ھەنگاوی عەمەلی دەگرێتە بەر. دەستووردەدا کە پەیامی ھاوار بۆ کۆمەک بنێرێ و پاشانیش موشەکی تایبەتی حاڵەتی خەتەر بەرەو ئاسمان ھەڵدەداو دەستووری ئەوە دەدا بە وەسیلەی قایەغەکانی نە جاتەوە دەستبکەن بە نەجات دانی خەڵکەکە. وەک باسمان کرد لێرەشدا کاپیتان زوو بۆی دەرکەوت کە لە ڕاگوازتنی خەڵکەکەش دا گیروگرفتی گەورەی لە سەر رێ یە. قەیاغەکانی نەجات زۆر کەمتر لەوەبوون کە بەشی ڕاگوازتنی ھەموو خەڵکەکەبکەن. دەبێ بگوترێ کە خەڵکەکە ئاگایان لەو مەسەلە نەبوو ھەر بۆیە لە سەرەتاوە زۆر ھێدی و لە سەرخۆ ژوورەکانی خۆیانیان بەجێ دەھێشت و پەلەپەلێکیان نەبوو. ئاخر ئەوان ھێشتاش لە سەر ئەو بڕوایەبوون کە ئەوان ئێستاشی دەگەڵبێ ھەروا لەسەر کەشتیەکی گەورەن کە غەرقبوونی بۆ نیە. ئیسمیت فەرمانی دا لە پێشدا ژنومنداڵەکان ڕاگوێزرێن. دیارە زۆری واش ھەبوون نە دەچوونە نێو بەلەمەکانی نەجاتەوە و لەوبڕوایەدابوون کە کەشتیەکە لە بەلەمەکان بێ مەترسی ترە. ھەندێک لە مەلەوانەکانیش کە دەیانزانی چخەبەرە ولە قوڵایی کارەساتەکە ئاگاداربوون، بەلەمەکانی نەجاتیان ئازاد نەدەکردن و دەیانەویست ھەندێک لەوان دوایە بۆ نەجاتدانی خۆیان دەکارکەن. لە لایەکی دیکەشەوە خەڵکا نی ھەژار کە لە قسمەتی دەرەجە سێی خوارەوەی تایتانیک دابوون، وێلکرابوون و کەس کارێکی بەوان نەبوو. ئەوان لە شوێنی خۆیاندا مابوونەوە و دەشیانزانی لە کەشتیەکەیاندا چ قەڵماوە. ئەوان چونکە لە تەبەقەی ھەرەخوارەوەی تیتانیک دابوون یاخرین کەسانێک بوون دە بۆ دەربازبوون نۆرەیان دەگەیشتێ. دیارە ھیواش ھەبون کە دەولەمەند و دەستەلاتدار بوون بە ھەموو جۆرێک تێدەکۆشان نۆرەبڕەی بکەن یا بەزۆری و زۆرداری دەچونە نێو قایەغەکانی نە جاتەوە. ھەندێک ھەڵوێستی بەرز دەبینرێن کە پێویستە باس بکرێن. ھەندێک ژن کە نۆرەیان دەھات بڕۆنە نێو قایەغەکانی نەجات، مێردەکانیانیان بەجێ نەدەھێشت دەمانەوە، تەنانەت یەکێک لە ژنەکان سواری قایەغەکەش دەبێ، بەڵام کە لەخوارەوەڕا تەماشای ھاوسەرکەی دەکا، دڵی نایە بەجێی بێڵێ ودەگەڕێتەوە نێوکەشتیەکە. دەڵێن ئەو ژنومێردە دواتر دەستیان تێکگرتوو لە سەرکەشتیەکەوە لە گۆشەیەک دانیشتن و تەماشای وەزعەکەیان دەکرد. ھیواش ھەبوون کە وەختێک زانیان چارەنوسیان مەرگە، دەچنەوە ژوورەکانیان و خۆیان دەگۆڕن و دێنەوە سەرکەشتیەکەو دەڵێن ئێمە جوان ژیاوین و دەشمانەوەێ جوان و سەریحاڵیش بمرین. ھەروک وتمان لە پێوەندی لە گەڵ ئۆپەراسیۆنی نەجاتدا کائۆس واتە بێسەرەوبەرەیی درەست دەبێ. تیپی مۆسیقای کەشتیەکە، دەستدەکات بە مۆسیقا لێدان. لەوڕێگایەوە دەیانەوێ ترسی خەڵک بڕەوێننەوە وخەڵکەکە ئارام کەنەوە و وانیشان دەن کە وەزع ئاساییە. ئەوان تا کاتی غەرق بوون درێژەیان بە مۆسیقا لێدانی خۆیاند\nوەرگیراو لە «https://ckb.wikipedia.org/w/index.php?title=نقومبوونی_تایتانیکی_ئار_ئێم_ئێس&oldid=798014»


كاری خۆبەخشی (Voluntary) | دەزگاى زارى کرمانجى\nم. سیروان شێخ حاجی مزووری,\nكاری خۆبەخشی (Voluntary)\nم. سیروان شێخ حاجی مزووری\nلەوانەیە لەم ژیانە سەرقاڵی زۆر كار بین كاتمان نەبێت بۆ كاری خۆبەخشی، بەڵام دەبێ ئەوە بزانین كاری خۆبەخشی سوودێكی زۆری هەیە. هاوڕێی تازە دروست دەكەی، نزیك دەبیتەوە لە كۆمەڵگاكەت و زۆرشتی نوێ فێر دەبێ، روودەچیتە نێو كێشە جۆراوجۆرەكانی هاووڵاتییان و دامەزراوەكان، كەسانی ئەكادیمی لە نزیكەوە دەبینی، دەبیت بەكەسێكی دیار و خەم خۆری كۆمەڵگە، كاتەكانت بە شتی لاوەكی بەفیڕۆ نادەی، بۆ داهاتوو شانازی بە رابردووتەوە دەكەیت، لە هەمووشی گرنتر ئەوەیە دەبێ بە كاراكتەرێكی گرنگی پەیوەندی نێوان شەقام و دامەزراوەكان، هاوكارێكی گرنگ دەبی بۆ بەرچاوروونی حكومەت بۆ خزمەتی زیاتر كردنی شەقام، هەروەها دەبیتە هۆی گەشە پێدانی بواری دیموكراسی و رێز گرتنی لە بنەماكانی مافی مرۆڤ و پێكەوە ژیان و هێنانە دی دادپەروەری و شەفافییەت، چاودێرێكی گرنگی هەموو جومگەكانی پەیوەندار بە ژیانی هاووڵاتییان دەبی. ئەمانە بەشێكی كمی سوودەكانی كاری خۆبەخشی و رێكخراوەیین لەنێو كۆمەڵگە، بۆیە كاری خۆبەخشی و رێكخراوەیی تەنها سوود بە بوارێك ناگەینێ بەڵكو لە هەموو بوارەكانەوە كاریگەری دەبێت.\nپرسیارێكی گرنگ كە هەموومان دەبێ لە خۆمان بكەن ئەوەیە، بۆچی كاری خۆبەخشی؟\nچونكە هاوكارییەكی زۆر گەورە دەگەیەنێتە كەسی بەرامبەر و كۆمەڵگا، كاری خۆبەخشی سوودەكانی لەوە زیاترە، كە بە شێوەیەكی رووكەش خوێندنەوەی بۆ بكرێت، هەر جۆرە كارێكی خۆبەخشی رەهەند و قووڵایی خۆی هەیە. جگە لەوەی خزمەتكردنە بە كۆمەڵگە، فشاری دەرونی لەسەر كەسی خۆبەخشیش كەم دەكاتەوە و لە دوو دڵی بەدور دەبێت و بۆ ئامانجێك تێدەكۆشێ و هەستی گەیشتن بە ئامانجی پێ دەخشێت، واتە مرۆڤ فێری بەرگری و تێكۆشان و كۆڵنەدان دەكات.\nكاری خۆبەخشی مەرج نییە كاتێكی زۆرت لێ ببات دەتوانیت بە كاتێكی زۆر كەم هاوكاری زۆر كەس بكەیت، لێكۆڵینەوە و توێژینەوەكان دەریانخستووە، زۆرترینی ئەو كەسانەی كە سەركەوتوون و دڵخۆشن ئەو كەسانەن كە كاری خۆبەخشی ئەنجام دەدەن.\nبۆ هەموو لایەنەكانی حكومی و ناحكومی و دامەزراوە ئەكادیمییەكان ئاشكرا بووە كە هەر كۆمەڵگایەك خۆبەخشی زۆر بێت بە دڵنیاوە خێراتر پێشكەوتن فەراهەم دەبێت بۆ هەموو بوارەكانی ژیان لە ووڵات.\nقوتابخانە باشترین شوێنە كاری خۆبەخشی تێدا ئەنجام بدرێت، بۆ ئەوە تۆی كاری خۆبەخشی لەناو دەرونی قوتابیدا بچەسپێت. چونكە ئەو مرۆڤانەن لە دواڕۆژدا دەبنە پێشەنگی ووڵات و بەرەو پێشەوەی دەبەن .\nسوودەكانی كاری خۆبەخشی\n1- كاری خۆبەخشی دەبێتە هۆی ناسینی هاوڕێی نوێ. كارامەیت زیاتر دەبێ لە پەیوەندییە كۆمەڵایەتییەكاندا.\n2- سوودی زۆری هەیە بۆ بیر و جەستە. توڕە بوون و دڵەڕاوكێ كەم دەكاتەوە. چارەسەرە بۆ خەمۆكی و دڵخۆشت دەكات. باوەڕبەخۆ بوون و متمانەت زیاد دەكات. لە ڕووی جەستەییەوە لەش ساغ دەبیت، چونكە زۆربەی نەخۆشییەكان دەروونین ئەمەش وا دەكات هەست بە جەستەیەكی هیلاك بكەیت، بەڵام ئەنجامدانی كاری خۆبەخشی وادەكات لە رووی دەروونییەوە جێگیر بێت و رەنگدانەوەی ئەرێنی لەسەر جەستە دەبێت .\n3- كاری خۆ بەخشی سوودی زۆر هەیە بۆ ئیشەكەت، لەبەر ئەوەی ئەزموونت زیاد دەبێت، چەند كارامەییەكی نوێت پێ دەبەخشێت.\n4- كاری خۆبەخشی هەستكردن بە ئارامی و سەركەوتن دەهێنێتە ناو ژیانت\nبۆیە پێویستە لە سەر هەموو لایەكمان بە دایكان، باوكان و مامۆستایانەوە قوتابییان فێریكاری خۆبەخشی و هاوكاری بكەین ئەگەر بە فرێ نەدانی پارچە كاغەزێكیش بێت، یا كۆكردنەوەی پاشماوەیەكی بچووكیش لە ناو قوتابخانە بۆ ئەوەی نەوەیەكی تەندروست بەرهەم بێت.


(ئامۆژگاری پێغه‌مبه‌ر”دروود و سەلامی خوای لەسەر بێت) - Yeane.Org ماڵپەری یانی\n(ئامۆژگاری پێغه‌مبه‌ر”دروود و سەلامی خوای لەسەر بێت)\n(ئامۆژگاری پێغه‌مبه‌ر خۆشه‌ویستمان…. دروود و سەلامی خوای لەسەر بێت)\nئه‌بو زه‌ڕی غه‌فاری (ڕه‌زای خوای له‌سه‌ر بێت) ده‌فه‌رموێت خۆشه‌ویستم پێغه‌مبه‌ر (درودی خوای له‌سه‌ر بێت) ئامۆژگاری کردووم به شه‌ش شت که چاکه :\n1_ ئامۆژگاری کردووم که ته‌ماشای له خۆم ده‌وڵه‌مه‌نتر نه‌که‌م ، هه‌ر ته‌ماشای له خۆم نزمتر بکه‌م.\n2_ ئامۆژگاری کردووم که هه‌ژارانم خۆش بووێت.\n3_ ئامۆژگاری کردووم سیله‌ی ڕه‌حم ( واته :سه‌ردانی خزمان و دۆستان) به‌جێ بێنم.\n4_ ئامۆژگاری کردووم له پێناوی خوادا له که‌س نه‌ترسم.\n5_ ئامۆژگاری کردووم هه‌ر قسه‌ی حه‌ق بڵێم با تاڵیش بێت بێ زه‌ره‌ری منیشی هه‌بێ.\n6_ ئامۆژگاری کردووم که زۆر زیکری (لا حولة ولا قوة الا بالله) بکه‌م چونکه گه‌نجینه‌یه‌که له گه‌نجینه‌کانی به‌هه‌شت


مافی گٶڕینەوە | Hallå konsument - Konsumentverket\nمافبوون بۆگۆڕینەوە مانای ئەوەیە کە تۆ ئەتوانیت کاڵاکەی کە کڕیوتە بیگەڕێنیتەوە و لەباتی ئەوە یەکێکی تر هەڵبژێریت.\nبیر لەمە بکەرەوە:\n.پێش ئەوەی پارەکە بدەیت بپرسە بزانە ئەو دوکانە مافی گۆڕێنەوە پێشکەش ئەکات.\nخۆت دڵنیابکەرەوە لەوەی کە یاداشت بکریت کە تۆ مافی گۆڕێنەوەت هەیە، بۆ نموونە لەسەر پسووڵەی پارەدانەکە.\nکاڵاکە لەکاتی خۆێدا بگەڕێنەرەوە.\nدۆخی کاڵاکە لە کڕیندا چۆن بوو ئاواش بیگەڕێنەرەوە.\nهیچ یاسایەک نییە کە مافی گۆڕینەوەت بداتێ. کەواتە دوکانەکان بۆخۆیان هەڵبژاردە ئەکەن کە ئایا ئەمە پێشکەش بکەن یان نا.\nتۆ لە گۆڕینەوەدا پارەکەت نادرێتەوە\nجاروبار تۆ پسووڵەی سوودلێوەرگرتنت پێشکەش ئەکرێت کاتێک کە ئەتەوێت کاڵاکە بگۆڕیتەوە. ئەوسا ئەتوانیت کاڵایەکی تازە لە هەمان دوکان بکڕیت، بەڵام بۆ دەرفەتێکی دواتر. کەواتە بەراوورد لەگەڵ کڕینی کراوەدا تۆ پارەکەت وەرناگریتەوە.\nتۆ مافی ئەوەت هەیە کە ڕاگەیاندن لەسەر کاڵای خەوشدار بدەیت\nئەگەر خەوشێک(هەڵەیەک) لە کاڵایەکدا هەبێت ئەتوانیت ڕاگەیاندنی لەسەر بدەیت. ئەمە شتیکی ترە وەک لەوەی بتەوێت کاڵاکە بگۆڕیتەوە. ئەگەر هەڵە لە کاڵاکەدا هەبوو ئەبێت پەیوەندیی بە فرۆشیارەوە بگریت و باسی بکەیت کە تۆ لە کاڵاکەی کە کڕیوتە ڕازی نیت. تۆ ئەوەش باس ئەکەیت کە بۆ پێتوایە کە کاڵاکە هەڵەدارە.\nزۆرجار لە دوکانەکاندا ئەنووسرێت "کاڵای کڕاو ناگۆردرێتەوە"، ئەمەش بەهەڵەتێگەیشتنی ئاسانە. ئەگەر هەڵەیەک لەکاڵای هەڕاجکراودا هەبێت ئەوا مافت هەیە کە ڕاگەیاندن لەسەر کاڵای هەڵەدار بدەیت، دروست بەهەمان شێوە وەک کاڵای شکاو و خراپ کە لە کاڵا ئاساییەکانی تردایە. بەڵام دوکانەکە مافی گۆڕینەوە بۆ ئەو کاڵایە نادات.


موجتەبا زولنووری، ئەندامی کومیسیونی ئەمنییەتی ئێران، سەبارەت بە بەڵێننامەی ٢٥ساڵەی ئێران و چین وتی ئەمێستا کۆماری ئیسلامی پێی خۆش نییە وردەکارییەکانی ئەو بەڵێننامەیە باس بکات.\nزولنووری وڕۆژی چوارشەممە ڕێکەوتی ٢٩ی بەفرانباری ساڵی ١٤٠٠ی هەتاوی، سەبارەت بە بەڵێننامەی نێوان ئێران و چین بە میدیای دیدەبانی ئیران ڕاگەیاند: ((لە نێو بەڵیننامەکەدا ئەوە باس کراوە کە لە چە کاتێکدا چە شتێک بڵاو بکرێتەوە)).\nئەمە لە حاڵێکدایە کە مەبەستی سەفەری ئەمیر عەبدوڵڵاهیان بە پکن، ڕاگەیاندنی بەڵێننامەی نێوان ئێران و چین بووە، نوێنەری پەرلەمانی ئێران وتی: ((ئەم ڕێککەوتننامە لەیەک گەیشتنی تەواوە بەڵام هێشتا بە مەرحەلەی دەستپێک نەگەیشتووە)).\nزیادیشی کرد کە: ((مەبەستی ئەمیر عەبدوڵڵاهیان لە دەستپێکی ڕێکەوتننامەی ئیران و چین قەراردادی وردەکارییە، ئێمە سەدان ڕێکەوتننامەمان لەگەڵ چین هەیە و مەبەستی وەزیری دەرەوەی ئێرانیش ئەو قەراردادانە بووە نە ڕێککەوتننامەی ٢٥ساڵە)).\nموجتەبا زولنووری وتی بە پیی ئەم بەڵێننامە، چین ٤٠٠ تا ٥٠٠ میلیارد دولار لە ئێران بەرهەمیان هێناوە.\nئەم ڕێککەوتنامەی ٢٥ساڵەی نێوان ئێران و چین بە ڕەنگدانەوە و ناڕەزایەتییەکی زۆر لە لایەن خەڵکەوە بوو بەڵام کۆماری ئیسلامی لە بڵاو کردنەوەی وردەکارییەکانی ئەو بەڵێننامەیە پارێزی کرد.\nکۆماری ئیسلامی ئۆمیدەوارە کە ڕێککەوتننامەیەکی وەکوو رێککەوتنامەی ٢٥ساڵەی چین لەگەڵ وڵاتی ڕووسیە ببەستێت، بەڵام زولنووری وتی: ((ئاوەها ڕێککەوتنێک لە سەفەری ئیبراهیم ڕئیسی سەرۆک کۆماری ئێران بە مۆسکۆ نابەسترێت)).


خـۆت بە هیـچ کەس بـەراوورد مـەکە | دەزگاى زارى کرمانجى\nخـۆت بە هیـچ کەس بـەراوورد مـەکە\nلـە ژیان بەگشتی و لەو کۆمەڵگایەی پەیوەندی کۆمەڵایەتی چڕە و خێزانەکان گەورەترن بەتایبەتی، مرۆڤ بۆ گەیشتن بە ئامانج و پێداویستیەکانی دەکەوێتە هەڵپە و بێ پلانی. ئیدی ئۆقرەی لێدەبڕێ و توشی دڵەڕاوکێ و شڵەژانی دەروونی دێ کە زۆرجار خۆشی هەست ناکات و دەکەوێتە خۆ بەراوورد کردن بە ئەوانیتر.\nخۆ بەراوورد کردن بەهەموو شێوەێک و لەگەڵ هەر کەسبێ کارێکی دروست و ئەقڵانی نیە. چونکە دەبێتە هۆی ئەوەی تاک گومان لە تواناکانی خۆی بکات و متمانە بەخۆ بوونی لاوازەبێ، ئیتر وردە وردە لە ئامانجەکانیی دوور دەکەوێتەوە و بەرنامە و ڕێگای کارکردنی ژیانی ڕۆژانەی شێلو دەبێت.\nپێویستە و گرنگە بزانین کە هەر یەک لە ئێمە تاقانەیە لەو ژیانەدا، وەهیچ کەسێک هاوشێوەمان نیە لەڕووی جەستەی و دەروونی و هتـد.. تەنانەت دووانەکانیش جیاوازن.\nسەیری سروشت بکە، گوڵەکان هەر ڕەنگ و بۆنیان جیاواز نیە. بەڵکو ورەزی پێگەیشتن و تەنانەت کاتی گەشانەوەشیان جیاوازە، نابێ زستانی خۆمان بە بەهاری کەس بەراوورد بکەین و بەپێچەوانەشەوە زستانی خۆت بە بەهاری ئەویتر بەراوورد مەکە.\nدەڵێن جارێکیان سـەگ لە لە فیلی پرسی: ئەرێ ئێمە لە یەک کاتدا ئاووس بووین بەڵام ئێستا من کۆمەڵێک فەرخەم هەن و تۆ هێشتا هیچ، ئەزانی چەند جارێکیتریش زایندە بووم! هەر بەڕاست تۆ دڵنیای کە ئاووسی؟\nفیلەک لە وەڵامدا وتی؛ شتێک هەیە پێویستە بیزانی، من ئاووسم بە فەرخە فیلێک نەک چەند فەرخە سەگ..\nئێمەی فیل بە دوو ساڵ جارێک دەزێین، بەڵام کاتێک فەرخە فیل پێی لەسەر خاک دادەنێ، زەوی هەستی پێدەکات، کاتێک بەڕێگادا دەڕوا مرۆڤەکان دەوەستن، سەیری دەکەن و دەڵێن ئەو گیاندارە بۆ ئەوەندە گەورە و بەهێزە؟.\nبە پوختی؛ هەر یەکەمان ئەبێ بزانێ کە هیچ کەسمان لە ئەوەی دیکە ناچێ، تواناکانیشمان بە هەمان شێوە.\nئەو شتەی بە هۆکاری بەختەوەری منی دەزانی، ڕەنگە پێی بەختەوەر نەبم. بەڵکو بەختەوەری خۆم لەو شتە دەبینم کە تۆ خاوەنداریەتی دەکەی، لە کاتێکدا تۆش هەستەکەی خاوەنی هیچ نی!\nهەرگیز متمانە بە خۆ بوون لە دەست مەدە بە هۆی خۆ بەراوورد کردنەوە، ئیرەییش بە هیچ کەسێک مەبە کە چۆن ئەو زوو گەیشتە دروێنەی خەرمانەکەی و تۆش هێشتا لە چاوەڕوانیدای. ڕەنگە ئەو گەوارە هەورەی بەیانی باخەکەی تۆ ئاو بدا و خەرمانی ئەویش بە خەسار..


ژمارەیەك نوسەر و چالاكوان دەڵێن کوردستان لەلێواری غەرقبوونێکی تەواوەتیدایە\nژمارەیەك نوسەر و چالاك و رۆژنامەنوسی كورد هۆشداریدەدەن كە كوردستان لە لێواری غەرقبونێكی تەواوەتیدایە و هیچ هێزێك ناتوانێت بەتەنیا فریادڕەسی ئەم دۆخە مەترسیدارە بێت. دەشڵێن”ئەرکی ھەموو ھێز و کەسایەتییە سیاسیی و ڕۆشنبیرییەکان ئەوەیە بە دیدگایەکی عەقلانیی و پڕئیرادە و جورئەت و تێگەیشتن لە ناسکیی دۆخی کوردستانەوە، لەدەوری پرۆژەیەکی نیشتیمانیی نوێ کۆببنەوە”.\nئاوێنە: ئەو نوسەر و چالاكوانانە، ئەمرۆ(سێشەممە) لە بەیاننامەیەكدا رایانگەیاندوە”ساڵانێکی درێژە دوو ھێزی ستەمگەر حوکمڕانیی ئەم وڵاتە دەکەن و کۆمەڵگاکەش لەم نوشستییەوە بۆ ئەو نوشستیی تر دەگوازنەوە. لە ئێستاشدا ”حکومەت“ەکەیان نە دەتوانێت نوێنەرایەتی خەڵکی ئێمە بکات و نە دەتوانێت چارەسەری ھیچ یەکێک لە کێشە گەورەکانی وڵات بکات و نە ئامادەشە بەرپرسیارێتیی سیاسیی و ئەخلاقیی نشوستییە سیاسیی و سەربازیی و ئابوورییە زۆرەکانی بگرێتە ئەستۆ و دەستبەرداری دەسەڵات ببێت”.\nدەشڵێن”ئەم فەرمانڕەوا نابەپرسیارانە لەدوای شکستی ئەزموونی ریفراندۆمەوە ھێندە بچووکبووەنەتەوە نەک تەنھا نوێنەرایەتی خەڵکی کوردستان ناکەن، بەڵکو نوێنەرایەتی حیزبەکانی خۆشیان پێناکرێت.”\nجەختیشیان كردۆتەوە”ئەوەی لەم چرکەساتەدا گرنگە بوونی بەرپرسیارێتیی سیاسیی و ئەخلاقیی ھەموو ھێزە سیاسیی و کۆمەڵایەتیی و رۆشنبیرییەکانی دەرەوەی نوخبە حوکمڕانەکەیە، بە مەبەستی دۆزینەوەی چارەسەرێکی بنەڕەتیی بۆ ئەم بنبەستە سیاسییە سەراپاگیرەی کۆمەڵگای ئێمەی تێکەوتوە. بەبۆچونی ئێمە ئەوەی وەک ئەرکی ژمارە یەک پێویستە، دروستکردنی زمانێکی ھاوبەشە کە بتوانێت بەرگریی لە کۆی بەرژەوەندیی و مافەکانی خەڵکی کوردستان بکات و داخوازییە بنەڕەتییەکانی دانیشتوانی ھەرێم بەرجەستەبکات.”\nکوردستان لەلێواری غەرقبوونێکی تەواوەتیدا\nساڵانێکی درێژە دوو ھێزی ستەمگەر حوکمڕانیی ئەم وڵاتە دەکەن و کۆمەڵگاکەش لەم نوشستییەوە بۆ ئەو نوشستیی تر دەگوازنەوە. لە ئێستاشدا ”حکومەت“ەکەیان نە دەتوانێت نوێنەرایەتی خەڵکی ئێمە بکات و نە دەتوانێت چارەسەری ھیچ یەکێک لە کێشە گەورەکانی وڵات بکات و نە ئامادەشە بەرپرسیارێتیی سیاسیی و ئەخلاقیی نشوستییە سیاسیی و سەربازیی و ئابوورییە زۆرەکانی بگرێتە ئەستۆ و دەستبەرداری دەسەڵات ببێت. ئەم فەرمانڕەوا نابەپرسیارانە لەدوای شکستی ئەزموونی ریفراندۆمەوە ھێندە بچووکبووەنەتەوە نەک تەنھا نوێنەرایەتی خەڵکی کوردستان ناکەن، بەڵکو نوێنەرایەتی حیزبەکانی خۆشیان پێناکرێت.\nئەوەی لەم چرکەساتەدا گرنگە بوونی بەرپرسیارێتیی سیاسیی و ئەخلاقیی ھەموو ھێزە سیاسیی و کۆمەڵایەتیی و رۆشنبیرییەکانی دەرەوەی نوخبە حوکمڕانەکەیە، بە مەبەستی دۆزینەوەی چارەسەرێکی بنەڕەتیی بۆ ئەم بنبەستە سیاسییە سەراپاگیرەی کۆمەڵگای ئێمەی تێکەوتوە. بەبۆچونی ئێمە ئەوەی وەک ئەرکی ژمارە یەک پێویستە، دروستکردنی زمانێکی ھاوبەشە کە بتوانێت بەرگریی لە کۆی بەرژەوەندیی و مافەکانی خەڵکی کوردستان بکات و داخوازییە بنەڕەتییەکانی دانیشتوانی ھەرێم بەرجەستەبکات. زمانێکی ھاوبەش لەنێوان ئەو ھێزانەدا دروستبکات، کە بەرپرسی ڕاستەوخۆی شکستی ئەم ئەزموونە سیاسییە نین و دروستکەری قەیرانە گەورەکانی نین. بەدیھێنانی ئەم ئەرکەش نە بە دەرکردنی بەیاننامەی حیزبیی بۆ پشتیوانیکردنی خۆپیشاندانەکان و نە بە ڕوماڵکردنی میدییایی ناڕەزایەتییەکان و نە بە کۆبوونەوەی بە پەلەی ھێزە سیاسییەکان، چارەسەردەکرێت. ئەوەی پێویستە و ئێمە تا ئێستا چەند جارێک جەغدمان لەسەرکردۆتەوە دروستکردنی بەرەیەکی نیشتیمانیی دەرەوەی ھێزەکانی دەسەڵاتە و کارکردنی پێکەوەییانە وەک بلۆکێکی سیاسیی تازە، کە ھەمووان بەو زمانە ھاوبەشە بدوێن و بجوڵێنەوە. بەرەیەک بتوانێت شتێک لە متمانە بگەڕێنێتەوە بۆ پەیوەندیی نێوان کۆمەڵگا و سیاسەت و ھەڵگری بەرنامەیەکی سیاسیی نوێ و کۆمەڵێک میکانیزمی کۆنکریتیش بێت بۆ چارەسەرکردنی ھۆکارە سەرەکییەکانی ئەو قەیرانانەی کە ھەن، لەوانەش قۆرخکردنی تەواوی دەسەڵات و دزیی و جەردەیی و گەندەڵیی و ڕێکەوتنی نھێنی و پەکخستنی دەزگا سەرەکییەکانی حوکمڕانیی و ئەو مۆدێلە وێرانەش لە ئابوری مافیایی کە لە ھەرێمدا ھەیە و سەروەرکراوە. بەبۆچوونی ئێمە تاکە دەرەچەیەکی عەقلانیی بۆ دەربازبوون لەم دۆخە و رێگرتن لە پشێویی سیاسیی و ماڵوێرانیی کۆمەڵایەتیی و پێکدادانی خوێناویی گەورە، کە چاوەڕوانکراوە لە ئەنجامی روبەڕوبونەوەی خەڵکی مەدەنی و ھێزە سەرکوتکەرەکانی دەسەڵاتدا ڕووبدات، خۆڕێکخستنی ھەموو ھێزە ڕەخنەییەکانی کۆمەڵگای ئێمەیە لە پرۆژەیەکی پێکەوەییدا و بەتەنھاجێنەھێشتنی خەڵکی مەدەنیی ناڕازیی کوردستانیشە لە شەقامەکان. ئەم ھەنگاوەش چەندە رێگەگرتنە لە بێحورمەتیی پێکردن و ئەشکەنجەدان و گرتن و کوشتنی خۆپیشاندەران، ھێندەش بەخشینی ھیوا و متمانەیە بە داھاتوویەکی باشتر.\nئێمە ڕامان وایە کە چیدی مانەوەی چالاک و ناچالاکی حیزبە ناڕازییەکان لەناو ھەردوو دەزگای کارتۆنی حکومەت و پەرلەمانی ھەرێمدا جگە لە ھەڵەیەکی سیاسیی و نابەرپرسیارێتییەکی ئەخلاقیی گەورە ھیچ مانایەکی تر ھەڵناگرێت. ھەموو درێژەدانێکیش بە تەمەنی ئەم دەسەڵاتدارێتییە جاڕدانی مردنی سیاسیی ھەموو ئەو ھێزانەیە کە ھێشتا وەھمی ئەنجامدانی کاری خێر لەم ھێزە شەڕانگیزانەدا دەبینن. ئێمە لەم چرکەساتە پڕتەنگەژە و ناکۆکیی دوژمنانەدا، دوو ھەنگاوی سەرەتایی بە پێویست دەزانین و پشتیوانیی لە ھەموو دەستپێشخەرییەک دەکەین بەو ئاراستەیەدا.\nھەنگاوی یەکەم: دەستبەجێ کشانەوەی ھەموو ئەو ھێزە سیاسییانەی کە شتێکیان تێدا ماوە ناوی بەرپرسیارێتی سیاسیی و ئەخلاقیی بێت، لە حکومەت و پەرلەمانی بنەماڵە سیاسییەکان. ھاوکات بەیانکردنی شکستی ئەم دەسەڵاتە لە بەڕێوەبردن و حوکمڕانیکردنی وڵات و جێبەجێکردنی داواکارییەکانی خەڵکی ھەرێم. ئێمە وایدەبینین مانەوەی ئەم دەسەڵاتە دەبێت وەک مەترسییەک بۆ ئاساییشی نیشتیمانیی و کۆمەڵایەتیی و سیاسیی تەماشابکرێت و ھەر لەو ڕوانگەیەشەوە مامەڵەی لەگەڵدا بکرێت.\nھەنگاوی دووھەم: پێکھێنانی بەرەیەکی نیشتیمانیی لە لایەن ھەموو ئەو ھێزانەوە کە لەدەرەوەی ھەیمەنەی جووتخێزانی سیاسیی پارتی و یەکێتیدان و ڕێکەوتنیان لەسەر پێکهێنانی حكومەتێکی ڕاگوزەر. ھاوکات جاڕدانیش بۆ بە ناشەرعیی ناساندنی ئەم حکومەتەی ئێستای ھەولێر لە نوێنەرایەتیکردنی خەڵکی ھەرێمی کوردستان لە عێراق و دەرەوەیدا. داواکردن لە ھەموو دەوڵەتان و باڵوێزخانە و رێکخراوە نێونەتەوەییەکان کە چیدی مامەڵە لەگەڵ نوێنەرانی ئەم دەسەڵاتە شکستخواردووە نەکەن و وەکو نوێنەری خەڵکی ھەرێمی کوردستان تەماشایان نەکەن.\nکوردستان لە لێواری غەرقبوونێکی تەواوەتیدایە، ھیچ ھێزێک ناتوانێت بەتەنھا فریادڕەسی ئەم دۆخە مەترسیدارە بێت و وەھمی ئەوەش لای خەڵکی ئێمە دروستبکات کە دەتوانێت بەتەنھا ئەم دەسەڵاتە ستەمگەرە ڕابماڵێت. ئەرکی ھەموو ھێز و کەسایەتییە سیاسیی و ڕۆشنبیرییەکان ئەوەیە بە دیدگایەکی عەقلانیی و پڕئیرادە و جورئەت و تێگەیشتن لە ناسکیی دۆخی کوردستانەوە، لەدەوری پرۆژەیەکی نیشتیمانیی نوێ کۆببنەوە بۆ ڕێکخستنەوەی سەرلەنوێی ژیانی سیاسیی و ژیانی گشتیی کۆمەڵگای ئێمە و تێپەڕاندنی ئەم دۆخە مەترسیدارە.\nبەڕای ئێمە ھەر پاڵدانەوە و ھیچنەکردن و خاوخلیچکییەک لەم کاتەدا بۆ گەیشتن بەم ئامانجە کاتییانەی دەستنیشانمانکردن و تا گەیشتن بە رێکخستنی ھەڵبژاردنێکی پاک و بێگەرد، نەک لەدەستدانی فرسەتێکی ترە کە پاش شانزەی ئۆکتۆبەر ھاتە پێش بۆ کۆتاییھێنان بەم مۆدێلە لە دەسەڵاتدارێتی گەندەڵ و نابەرپرسیار، بەڵکو ئەمجارەیان دەبێت بە ھۆکارێکیش بۆ کۆتاییھێنان بە شەرعییەتی نوێنەرایەتیکردنی ئەو ھێزانەش کە تا ئێستا رەخنەی مۆدێلی حوکمڕانیی لە ھەرێمدا دەکەن و نوێنەرایەتی بەشێکی بەرچاوی ھێزی سیاسیی و کۆمەڵایەتیی ناڕازیی کۆمەڵگای ئێمە دەکەن.\nکۆی سه‌ردان: 17304895


ئەگەر لەكەسێك توڕەبووی لێی ببورەمامۆستایەكی ئایینی، خودا لەو كەسانە خۆش نابێت سیلەی ڕەحمیان پچڕاندووە – تۆڕی میدیایی خەڵک\nئەگەر لەكەسێك توڕەبووی لێی ببورە\nمامۆستایەكی ئایینی، خودا لەو كەسانە خۆش نابێت سیلەی ڕەحمیان پچڕاندووە\n2019/06/05 - 2:25 PM\nمامۆستایەكی ئایینی ڕایدەگەیەنێت، خودای گەورە فەسادی و گەندەڵی و بێ دینی بەستۆتەوە بەو كەسانەی سیلەی رەحم دەپچڕێنن، داواش لەموسڵمانان دەكات كەوا لەجەژنی ڕەمەزاندا لەگەڵ یەكتر ئاشت ببنەوە\nدكتۆر لوقمان جامعی، پێشنوێژ و ووتار خوێن سەبارەت بەو كەسانەی لەیەكتر نابوورن تەنانەت لە جەژنیش بە (خەڵك)ی ڕاگەیاند، پچڕاندنی سیلەی ڕەحم هێندە خراپ و مەترسیدارە، كەوا خودای گەورە فەسادی و گەندەڵی و بێ دینی بەستۆتەوە بەو كەسانەی سیلەی ڕەحم دەپچڕێنن.\nدەشڵێت، “پێغەمبەری خودا (د.خ) لەفەرموودەیەكدا دەفەرموێت؛ ڕۆژانی دووشەممە و پێنچ شەممەی هەموو هەفتەیەك خێر و چاكە و پاداشتی هەموو موسڵمانان بەرز دەكاتەوە و خودا لێیان خۆش دەبێت، تەنها لەو كەسانە خۆش نابێت كەوا سیلەی ڕەحمیان پچڕاندووە”.\nئەو مامۆستا ئایینیە داواش لەموسڵمانان دەكات كەوا لەجەژنی ڕەمەزاندا لەگەڵ یەكتر ئاشت ببنەوە و لەیەكتر ببورن، چونكە ئایینی ئیسلام ئایینی رەحمەت و تەبایی و برایەتی و بەرەكەتە.\nپێغەمبەری خوداجەژنی ڕەمەزانمامۆستای ئایینی\nقائیمقامێتی شارەزوور هۆكاری ئاگرەكەی دوێنێ شەوی شارۆچكەكە ئاشكرا دەكات\nبەڤیدیۆ؛ لە ڕۆژهەڵاتی كوردستان باوكێك لە بكوژی كوڕەكەی خۆش دەبێت ناهێڵێت لە سێدارە بدرێت


ئیشایا 19 – Kurdi Sorani Standard (KSS) | Biblica\nئیشایا 19 – Kurdi Sorani Standard (KSS)\n2«میسرییەکان لە دژی میسرییەکان هاندەدەم،\n3میسر ڕۆحی تێدا نامێنێت،\n4میسرییەکان ڕادەستی گەورەیەکی دڵڕەق دەکەم و\n5ئاوی نیل وشک دەبێت،\n6نۆکەندەکان بۆن دەکەن،\n7سەوزایی لەسەر نیل،\nلە ڕێژگەی19:7 ئەو شوێنەی ڕووبار دەڕژێتە ناو دەریا. ڕووبارەکە.\n8ماسیگرەکان ئاخ هەڵدەکێشن و شین دەگێڕن،\nهەموو ئەوانەی قولاپ هەڵدەدەنە19:8 دەهاوێژنە. ناو نیلەوە،\n9کرێکارەکان لە کەتانی ئامادەکراو بێ ئومێد دەبن،\n10جۆڵاکانی میسر وردوخاش دەبن و\n11بێگومان میرەکانی چۆعەن گێلن:\nکوڕی19:11 لەم ڕستەیەدا کوڕ بە واتای پەروەردەی بەردەست دێت، نەک پەیوەندی کوڕ و باوکایەتی. پاشا دێرینەکان»؟\n12کەواتە کوا داناکانت؟\n13میرانی چۆعەن گێل بوون،\n14یەزدان ڕۆحی گێژبوونی تێدا تێکەڵ کردووە،\n15هیچ کارێک نابێت لە میسر\n16لەو ڕۆژەدا میسرییەکان وەک ژنیان لێدێت، لە ترسان دەلەرزن، کاتێک یەزدانی سوپاسالار دەستی لێیان بەرز دەکاتەوە. 17میسرییەکان لە خاکی یەهودا دەتۆقن، هەموو ئەوەی بەبیری بێتەوە لە یەهودا دەترسێت، لەبەر ئەو پلانەی یەزدانی سوپاسالار لە دژی دایدەڕێژێت.\n18لەو ڕۆژەدا پێنج شار دەبێت لە خاکی میسردا کە بە زمانی کەنعانی بدوێن و بە یەزدانی سوپاسالار سوێند دەخۆن، یەکێکیان پێی دەگوترێت «شاری خۆر»19:18 بڕوانە یەرمیا 43:13. بە یۆنانی هیلیۆپۆلیس، مەبەست لە شاری خۆرە لە میسر، کە ئێستا پێی دەگوترێ (میسری نوێ)..\n19لەو ڕۆژەدا، لە ناوەڕاست خاکی میسردا قوربانگایەک بۆ یەزدان دەبێت و ستوونێکیش لەسەر سنوورەکەی بۆ یەزدان. 20جا دەبێتە نیشانە و شایەتی بۆ یەزدانی سوپاسالار لە خاکی میسردا، چونکە هاوار بۆ یەزدان دەکەن لە ڕووی زۆردار، ئەویش ڕزگارکەر و پارێزەریان بۆ دەنێرێت و دەربازیان دەکات. 21ئینجا یەزدان لە میسر ناسراو دەبێت، لەو ڕۆژەدا میسرییەکان یەزدان دەناسن و بە قوربانی و پێشکەشکراوی دانەوێڵە دەیپەرستن و نەزر19:21 نەزر: داوا لە خودا دەکەیت بۆ ئەنجامدانی کارێک، کارەکە پابەند دەکەیت بە مەرجێکەوە. داوا دەکەیت ئەگەر خودا ئەو کارەم بۆ ئەنجام بدات، ئەوا دەرئەنجام منیش ئەو کارەی بۆ ئەنجام دەدەم. بڕوانە سەرژمێری 21:2. بۆ یەزدان دەکەن و بەجێی دەهێنن. 22یەزدان لە میسر دەدات، لێیان دەدات و چاکیشیان دەکاتەوە، دەگەڕێنەوە لای یەزدان و وەڵامیان دەداتەوە و چاکیان دەکاتەوە.\n23لەو ڕۆژەدا شاڕێگایەک لە میسرەوە بەرەو ئاشور دەبێت، جا ئاشورییەکان دێنە میسر و میسرییەکانیش دێنە ئاشور، میسر لەگەڵ ئاشور پێکەوە خزمەت دەکەن. 24لەو ڕۆژەدا ئیسرائیل دەبێتە یەکێک لە سێیەکە، لەگەڵ میسر و ئاشور، دەبنە بەرەکەت لە خاکەکە. 25ئەوەی یەزدانی سوپاسالار بەرەکەتداریان دەکات و دەفەرموێت: «بەرەکەتدار بێت میسری گەلی من و ئاشوری دەستکردی من و ئیسرائیلی میراتی من.»


ئەندامانی سوپای پاسدارانی شۆڕشی ئیسلامی ئێران (پاسداران) لەکاتی نمایشێكدا دەبینرێن لە 1 تشرینی دووەمی 2017. [وێنەکە لەسەر تۆڕە کۆمەڵایەتیەکان بڵاوبۆتەوە]\nبەرژەوەندی و چالاکییەکانی ئێران لە عێراق زەبرێکی کوشندەیان بەرکەوتووە دوای بڕیارێكی ئەمریکا بۆ خستنە نێو لیستی رەشی چەندین قەوارە و کەسانی پەیوەست بە سوپای پاسدارانی شۆڕشی ئیسلامی ئێران (پاسداران)ه‌وه، پسپۆڕان و هاوڵاتیان وتیان.\nلە 12 حوزەیران، وەزارەتی دارایی ئەمریکا کۆمپانیای عێراقیی سەرچاوەکانی سامانی باشوری خستە نێو لیستی رەشەوە چونکە دەوترێت ئەو کۆمپانیایە قەوارەیەکی گرنگی بەقاچاخبردنی چەك و پشتگیریی داراییە بۆ پاسداران.\nوەزارەت رایگەیاند ئەو کۆمپانیایە، کۆمپانیای بازرگانی گشتیی مەنابیع سەروات جنوب، بەکارهێنرا لەلایەن پاسدارانەوە بۆ بەقاچاخبردنی "چەك، به به‌های سەدان ملیۆن دۆلار" بۆ هاوپەیمانانی پاسداران لە عێراق.\nکۆمپانیاکە یارمەتی گواستنەوەی ملیۆنان دۆلاریشی داوە بۆ عێراق "بۆ بەکارهێنانی لە چالاكیی گوماناویی دارایی و سوودگەیاندندا" بە پاسداران و میلیشیا عێراقیەکانی سەر بەو.\nئەو کۆمپانیایە و دوو عێراقی کە کاریان لەگەڵ دەکرد -- مەکی کازم عەبدولحەمید ئەسەدی و محەمەد حسێن ساڵح حەسەنی -- خرانە نێو لیستی رەشی وەزارەتی دەرەوەی ئەمریکاوە بۆ "تیرۆریستانی دیاریکراوی تایبەتی جیهانی".\nدانیشتوویەکی بەغدا کە نەیویست ناوی بهێنرێت وتی: "پشتگیریی هەر بڕیارێك دەکەم کە یارمەتی دۆزینەوەی ئەو کۆمپانیانە دەدات کە یارمەتی دارایی پاسداران و میلیشیاکانی ده‌ده‌ن و کۆتایی بە چالاکییەکانیان دەهێنن."\nبە دیارونای وت: "ئەم کۆمپانیایانە وەك بەرمیلە نەوتی رژێمی [ئێرانی] وان و گرنگە بەتاڵبکرێنەوە تا وڵاتەکەمان و جیهان خۆشی لە سەقامگیری ببینێت."\nحاج ئەبو محەمەد، كه خه‌ڵكی بەسرەیه، بە دیارونای وت: "رژێمی ئێران هیچ شتێکی باشی بۆ خەڵکی عێراق ناوێت."\nوتی: "پشتگیری هەر بڕیارێك دەکەین کە رێگە لە بەرژەوەندییەکانی ئێران لە عێراق بگرێت، کە دوایینیان خستنە نێو لیستی رەشی مەنابیع سەروات جنوب بوو."\n'بەڵگەی رۆڵی ئێران'\nتوێژەری کاروباری سیاسی، عەبدولقادر نایل وتی دەرخستنی مەنابیع سەروات جنوب "بەڵگەی تەواو دەدات بەدەستەوە دەربارەی رۆڵی ئێران لە تێکشکاندنی عێراق."\nبە دیارونای وت: "رژێمی ئێران به‌كرێكگیراوانی بەکاردەهێنێت لەشێوەی میلیشیاکانیدا له عێراق بۆ دەستکەوتنی پارە لە چالاکییه گومانلێکراوه‌كانه‌وه‌و ئۆپەراسیۆنی نایاسایی لەسەر حسابی ئابوری عێراق و لەڕێی تاڵانکردنی سەرچاوەکانیەوە."\nوتی ئێران سەرچاوە داراییەکانی عێراقیەکان بەکاردەهێنێت بۆ خزمەتکردن بە بەرژەوەندییەکانی خۆی و پارەدان بە گروپە چەکدارەکانی بۆ فراوانکردنی هه‌ژمونی خۆی لەنێو عێراق و دەرەوەدا.\nنایل داوای هەوڵی بەردەوامی کرد بۆ كردنه ئامانجی بەرەژەوەندییە نهێنیەکانی ئێران لە عێراق و ئاماژەیکرد بە بوونی "کۆمپانیا و بانك و کارگەکان، کە هەندێکیان لەلایەن کەسانی نهێنییەوە بەڕێوەدەبرێن کە پەیوەندیی بەهێزیان بە رژێمی ئێرانەوە هەیە و پارەکە کۆدەکەنەوە بۆ ئەو و گروپە تیرۆریستیەکانی".\nشیکاروانی ستراتیژی، موئەیەد جوحەیشی بە دیارونای وت: "بۆ ماوەی زیاتر لە دەیەیەكە ئێران هەوڵی دروستکردنی ژماره‌یه‌ك کۆمپانیا و کارگە دەدات کە مۆڵەتی کاری بازرگانییان پێدراوە لە عێراق بۆ دزەکردنە نێو ئابوری و بازاڕی عێراق."\nوتی ئەم کۆمپانیانە لە بوارەکانی بانك و کەرتی بازرگانی و داراییدا کاردەکەن بۆ پشتیوانیکردنی دارایی ئێران و بەشدارییکردن لە لاوازکردنی فشاری ئابوریدا کە بەهۆی سزاکانی سەر تارانەوە دروستبووە.\nوتیشی: "بڕێکی بەرچاوی داهاتی ئەم کۆمپانیانە دەچێت بۆ میلیشیا عێراقیەکان و میلیشیای حیزبوڵای لوبنان و حوسییه‌كان (ئەنسارەڵا)."\nبەرگرتن بە تموحه‌كانی ئێران\nبڕیاره‌كه‌ی وەزارەتی دارایی ئەمریکا بۆ خستنە نێو لیستی رەشی مەنابیع سەروات جنوب دوای سەپاندنی سزا دێت بەسەر تۆڕێکی 25 کەسی و کۆمپانیاكاندا لە مانگی ئازار -- لەنێویاندا چەند کۆمپانیایەکی وەهمی -- لە ئێران و تورکیا و ئیمارات، کە ملیاران دۆلاریان کۆدەکردەوە بۆ پشتیوانیكردنی ئۆپەراسیۆنەکانی پاسداران و خۆلادان لە سزاکانی ئەمریکا.\nلە مانگی ئازاردا، وەزارەتی دارایی ئەمریکا سزای سەپاند بەسەر میلیشیای حەرەکه‌ت نوجەبای پشتیوانیکراو لەلایەن ئێرانەوە، لەگەڵ سەرکردەکەی ئەکرەم کەعبی.\nشیکاروانێكی ستراتیژی و بازرگانی، رەبیع جەواری بە دیارونای وت هیوا وایە سزاکان "بەرپێگرێکی کاریگەربن بۆ رێگرتن لە تموحەکانی ئێران و لاوازکردنی کەسانێك کاری بۆ دەکەن".\nوتی: "تاران دەستی هەیە لە بەڕێوەبردنی ئەو تۆڕانەدا کە وەك ناوەندێك کاردەکەن بۆ پەیداکردنی پارە لە چەندین سەرچاوەوە لە هەوڵێکدا بۆ خۆلادان لە سزاکان و پارە پەیداکردن بۆ پاسدارانی ده‌سه‌ڵاتدار و ئەو گروپانەی سەر بە پاسدارانن."\nوتی بەڵام لەئێستادا "زەبرێکی کوشندە" لەم ناوەندانە دراوە.\nجەواری وتی: "حکومەتی عێراق دەبێت کۆنترۆڵی [ئەمنی] بەهێزبکات و رێگربێت لەوەی ئێرانییەکان گیرفانیان پڕبکەن لە پارەی عێراق."\nمن سه‌رم سوڕماوه. ئێمه لووتبه‌رزی و هه‌ژمون و بێباكیی ئه‌مریكا و خۆرئاوا و ئیسرائیلمان پشتگوێخستووه و ئێمه‌ی موسڵمانان به‌دوای عه‌یبوعاری یه‌كتریدا ده‌گه‌ڕێین. ئێمه هێرشمان كردۆته سه‌ر زۆربه‌ی ئه‌و میلیشیا چه‌كدارانه‌ی ئه‌مریكا خستوونیه‌ته لیستی ره‌شه‌وه. ئایا هیچ شتێكی خراپتر هه‌یه له سوپای ئه‌مریكی كه ده‌ستدرێژی سێكسییان كرده سه‌ر پیاوان له زیندانی ئه‌بو غرێب و زیاتر له 3 ملیۆن عێراقییان كوشت؟ ئه‌مه‌شیان كرد دوای 12 ساڵ له پشكنینێكی چڕوپڕ كه ته‌نانه‌ت قوتابخانه‌كانیشی گرته‌وه، به‌بیانوی چه‌كی كۆمه‌ڵكوژه‌وه. كه‌چی هیچ چه‌كێكیش نه‌دۆزرایه‌وه. كه‌واته بۆچی جه‌نگ و مۆبیلیزه‌كردن؟ له خه‌و راپه‌ڕن، ئه‌ی عه‌ره‌ب و یه‌كبگرن. ئێمه هه‌موو براین و له هه‌مان كامپی [پێغه‌مبه‌ر] محه‌مه‌داین؛ نابێت سه‌ر به هیچ كه‌سێك بین.\nقسه‌كه‌ت پڕ به پێستی خۆیه‌تی! بەڵام ئەمریکا هەر لە سەرەتاوە بەم شتانەی زانیوە. بۆچی بێدەنگ بن ئه‌گه‌ر له‌سه‌ر هه‌ق بن؟\nشیکاروانان بە دیارونا دەڵێن بەرپرسانی ئێران لە تەواوی رەوتە سیاسییه جیاوازەکان رەخنە لە کار و هه‌ڵوێسته‌كانی پاسداران دەگرن.\nسزا نوێکان زەبرێکن بۆ پشتیوانانی پاسداران\nسزا بەسەر 16 کیان و کەس و تۆڕدا سەپێنراوە کە پشتگیری له سوپای پاسدارانی کۆماری ئیسلامی ئێران دەکەن.\nشارەزایان: ئێران دەبێت خۆی بەدووربگرێت لە تۆڵه‌سه‌ندنه‌وه‌ی سەربازی دژی ئەمریکا عێراقییەکان دەڵێن هێرشەکانی ئێران سەرەوەریی عێراق پێشێلدەکەن ئێران لە پشت ئەو هێرشانەوەیە كه میلیشیا عێراقیەکان ئەنجامیدەدەن


نوسینگەی قوباد تاڵەبانی: چەتۆ ساڵح هیچ لێدوانێکی نەداوە لەسەر دەوامی فەرمانبەران\nنوسینگەی قوباد تاڵەبانی جێگری سەرۆک وەزیرانی هەرێم رایدەگەیەنێت؛ دوای لێکۆڵینەوە لەو لێدوانەی چەتۆ ساڵح، بریکاری وەزیری ناوخۆ سەبارەت بە دەوامی فەرمانبەران، دەرکەوت کە ناوبراو دەڵێت بەهیچ شێوەیەک لێدوانی نەداوە.\nنوسینگەی جێگری سەرۆک وەزیرانی هەرێم لە رونکردنەوەیەکدا ئاماژە بەوە دەکات، لە ماوەی رابردودا لێدوانێک بە ناوی چەتۆ ساڵح، بریکاری وەزارەتی ناوخۆ لەسەر پرسی دەوامی فەرمانبەران لە هەندێک کەناڵی میدیایی بڵاو بویە‌وە. لەبەر هەستیاری دۆخەکە لێکۆڵینەوەیان لەو بابەتە کردوە و بۆیان دەرکەوتوە کە بریکاری وەزارەتی ناوخۆ، وەکو خۆشی دەڵێت؛ بە هیچ شێوەیەک هیچ لێدوانێکی نەداوە، لەسەر پرسی دەوامی فەرمانبەران.\nئاماژە بەوەکراوە، بریکاری وەزارتی ناوخۆ، وەکو هەمو ئەندامانی تیمی یەکێتیی لە کابینەی نۆیە‌م پابەندە بە جێبەجێکردنی دید و سیاسە‌تی حیزبەکەی لە چوارچێوەی کارنامەی پەسەندکراوی کابینەی نۆیە‌می حكومە‌تی ھە‌رێم کە پاراستنی قەوارەی هەرێمی کوردستانە.\nلەماوەی رابردودا وتەبێژی حکومەتی هەرێم ئاماژەی بەوەکردبو کە دەوامی فەرمانبەران لە رۆژانی یەکشەممە تا پێنجشەممەیە و رۆژانە دەبێت لە سەعات (8:30) خولەک بۆ (3)ی پاشنیوەڕۆ دەوام بکەن، بەڵام دواتر لە سایتەکانی یەکێتی نیشتیمانی کوردستان لێدوانێک بەناوی چەتۆ ساڵحەوە بڵاوکرایەوە کە وتویەتی:"ئەو بڕیارەی حکومەت لە سنوری پارێزگاکانی سلێمانی و هەڵەبجە و هەردو ئیدارەی گەرمیان و راپەڕین جێبەجێ ناکرێت".


بە هۆی ڕەخنەکانییەوە، لە ئاکەپەوە کرایە ئامانج – بزاڤی خزمەت\nبە هۆی ڕەخنەکانییەوە، لە ئاکەپەوە کرایە ئامانج\nدوای ئەوەی ئالپاسلان کویتول سەرۆکی وەقفی فورقان، لە ماوەی ڕابردوودا ڕەخنەی لە پارتی داد و گەشەپێدان(ئاکەپە) گرت، لەلایەن دادگاکان سەر بە دەسەڵاتەوە کرایە ئامانج.\nکویتول لە ماوەی ڕابردوودا لە یەکێک لە وتارەکانیدا ڕەخنەی لە ئاکەپە گرت کەوا زوڵم لە هاوڵاتیانی تورکیا دەکات و پێی وتن ” پێویستە لە ئاکەپەوە ناوەکەیان بگۆڕن بۆ زاکەپە. واتە پارتی هەستانەوە بە زوڵم”.\nکویتول لە بەشێکی تری ئەو وتارەیدا ڕەخنەی لە قسەکانی ڕەجەب تەییب ئێردۆغان سەرۆک کۆماری تورکیا گرت کە پێی وایە هیچ زوڵمێک بەرامبەر هاوڵاتیانی تورکیا ئەنجام نادرێت.\nکویتول لەو بارەیەوە وتی” دەیان هەزار هاوڵاتی بە بێ هۆ لە زیندانن و ١٢٠ هەزار هاوڵاتی بە فەرمانی ئەنجومەنی وەزیران لە کارەکانیان دوور خراونەتەوە. لە ماوەی ڕابردوودا ١١ هەزار هاوڵاتی بێ تاوان ئازاد کران کە بە تۆمەتی بەکارهێنانی بەرنامەی بایلۆک زیندانی کرابوون، پێیان وتن ببورن بە هەڵە ئێوەمان زیندانی کردووە، ئێ باشە ئێوە نەتاندەوت کەسمان مەغدور نەکردووە؟”.\nکویتول باس لەوە دەکات کە دوای ئەو وتارەی ئاکەپەی بە زاکەپە ناوبردووە، بەردەوام لەلایەن دادگای شاری ئەدەنەوە بانگ دەکرێت و، بە ئاشکراش هەڕەشەی لێکراوە.\nکویتول سەبارەت بەو بابەتە وتی” ئەوانە دەیانەوێت من بە دادگاکانەوە سەرقاڵ بکەن و لەو ڕێگەیەوە دەمکوتم بکەن. یەک لەسەر یەک دۆسیەی دادگاییم لەسەر دەکەنەوە. دەڵێن: تۆ بە ئێمەت وتووە زاکەپە. ڕاستە وتوومە و دەیڵێمەوە. گەر زاکەپە نەبوونایە هێندە زوڵمتان لە ئێمە نەدەکرد”.\nکویتول لە کەناڵی تایبەتی خۆی لە یوتویب وتی” ئێوە هەرچی دەکەن بیکەن، من بەردەوام دەبم لە وتنی حەق. گەر ئێوە باوەڕتان وایە لەسەر حەقن و پاکن، ئەوا وەرن مشتومڕم لەگەڵ بکەن. لە هەر شوێنێک دەتانەوێت لەوێ ئامادە دەبم. لەبەر ئەوەی وتومە : لەم وڵاتە کۆمیتەی بێ دینەکان هەیە، دەڵێن تاوانت ئەنجامداوە. بەم شتە توڕەهاتانە ناتوانن من بێدەنگ بکەن. من بەردەوام دەبم لە باسکردنی ئەم شتانە، هەر بوختانێکیشم بۆ هەڵببەستن وەڵامیان دەدەمەوە. ئیدی با ئەوانەی خاوەنی ویژدانن خۆیان بڕیار بدەن”.\nکویتول باسی لەوە کرد کە داواکاری گشتی تۆمەتباری کردووە بەوەی خەڵک هانی نەفرەت و کینە لە یەکتری دەدات و پاشان وتی” ئیشێکی ئاسانیان بۆ خۆیان دۆزیوەتەوە، لەو ڕێگەیەوە هەموو کەسێک بێدەنگ دەکەن، چەند ماددەیەکی یاساییان داناوە، هەر پیاوێکت بوێت بەو تۆمەتانە دەتوانیت تاوانباری بکەیت. ئەوان پێمان دەڵێن هەموو کەسمان دەمکوت کردووە، تۆ بۆ بێدەنگ نابیت. منیش دەڵێم هەموو کەسێک لە خۆی بەرپرسیارە. ئەوانەی بێدەنگ دەبن، لەلایەن خوداوە لێپرسینەوەیان لەگەڵ دەکرێت. ئەوانەی بێدەنگ دەبن، لەناو دەچن. ئەوان دەیانەوێت بە دادگاکانەوە سەرقاڵم بکەن و لەو ڕێگەیەوە دەمکوتم بکەن. یەک لەسەر یەک لە دادگاوە دۆسیەم لەسەر دەکەنەوە. دۆسیەیەکیان لەسەر کۆبوونەوەیەکم لە شاری مەرسین کردۆتەوە، کە پێش دوو ساڵ ئەنجاممداوە، دەڵێن تاوانی ئەنجامداوە. ئێ باشە گەر تاوانم ئەنجامداوە، ٢ ساڵە چاوەڕێی چین”.\nکویتول لە درێژەی قسەکانیدا ئاماژەی بەوە کرد کە جەماعەتە ئیسلامیەکانی تورکیا بەرامبەر ئەو زوڵمەی دەکرێت بێدەنگیان هەڵبژاردووە و پاشان وتی” ئەوەی ئەم زوڵمە دەکەن، وا دەزانن قەت ناپێچرێنەوە و هەر ئاوەها بەردەوام دەبن. من بانگهێشتیان دەکەم بۆ تەوبە کردن. گەر تەوبە ناکەن، ئەوا با چاوەڕێی شەپازلەی خودایی بن. دەیانەوێت سیستەمێکی دیکتاتۆری لە وڵاتدا دابمەزرێنن. بە داخەوە هەموو لایەک بێدەنگ بووە. هەتا ئەوان زیاتر بێدەنگ بن، ئەم سیستەمە زیاتر جێگیر دەبێت. کاتێک گیرفانیان بەتاڵ بوو، ئەوکات بە ئاگا دێنەوە. کاتێک نرخی شت بەرز بوویەوە و، موچەکانیان بەشی هیچی نەدەکرد، ئەو کاتە بە ئاگا دێنەوە. کاتێک سزای خودا هات، ئەو کاتە بە ئاگا دێنەوە، زوڵم تاسەر بەردەوام نابێت. خودا ئەوەی شایەنی زاڵمان بێت، پێیان دەدات. بەڵام ترسی من ئەوەیە بە هۆی کەسانێکی بێ مێشک و بێدەنگەوە، لەم وڵاتەدا دیکتاتۆریەت دابمەزرێت؟ داوام لە خودا ئەوەیە ئەم هەلەیان بۆ نەڕەخسێنێت”.\n“کاتێک کردارەکانیانیان ئاشکرا دەبێت، بێزیان لێدەکەنەوە”\nکویتول باسی لەوە کرد کە تورکیا لە دیموکراسی و مافەکانی مرۆڤدا بەرەو دواوە چووە و پاشان وتی” تورکیای پێش ٤ ساڵ، یاخود ئێستا؟ زۆر شت گۆڕاوە، وانیە؟ بە تایبەت لە دوای ١٥ ی تەموزەوە، ئەوەی بیانەوێت، ئەنجامی دەدەن. چەتەیەک هەیە خۆی بە ئێمەوە سەرقاڵ کردووە، خودا لە کۆتایدا هەموویان دەکات بە گژ یەکدا. کاتێک کردارەکانیانتان بۆ ئاشکرا دەبێت، بێزیان لێدەکەنەوە. هەر بۆیە هەوڵی بێدەنگ کردنمان دەدەن. سەر زارەکی دیموکراسین، بەڵام سیستەمی پاشاییان داناوە”.\n“هەوڵی لەناوبردنی جەماعەتەکان دەدەن”\nکویتول لە درێژەی قسەکانیدا باسی لەوە کرد کە ئاکەپە بە بەڵێنی چاکسازی لە سیستەمی دەوڵەتدا هاتە سەر دەسەڵات، بەڵام پاش ١٥ ساڵ ملی بۆ دەوڵەت کەچ کردووە و پاشان وتی” ئاکەپە بووە بەشێک لە سیستەمەکە. لە بابەتی جەماعەتە ئیسلامیەکان و بابەتی کوردا، هەمان شتی سیستەمی جاران دووبارە دەکاتەوە. ئێستا هەوڵی لەناوبردنی جەماعەتەکان دەدات. بوون بە کەمالی و ڕقیان لە گروپە دینیەکانە و دوژمنیانن. ئێ کەواتە ئێستا چ واتایەکیان هەیە؟ لە پشت پەردەوە، چۆکیان بۆ دەوڵەتی ڕاستەقینە داداوە. تۆ بڵێی بە چی وایان لێ کردبن؟ پەرینچەک تەنیا پێش هەفتەیەک وتی، کەوا ٣٨ دۆسیەی گەندەڵی سەرۆک کۆماریان لە بەردەستدایە. ئەوانەی هەموو کەسێک بێدەنگ دەکەن، ئەویان پێ بێدەنگ ناکرێت. ڕێگە نادەن لە کۆنفڕانسێکدا قسە بکەین، بەڵام پەرینچەک ئەم قسانە لەسەر تەلەڤیزیۆن دەکات. هەروەها پەرینچەک دەڵێت کەوا پێش ڕۆژێک هەواڵی کودەتاکەیان بە ڕۆژنامەی یەنی شەفەق و کاربەدەستانی حکومەت ڕاگەیاندووە. باشە ئەم پیاوە چۆن دەتوانێت ئاوەها قسە بکات؟ تەنیا یەکێکیان نابینن بێنە مەیدان و بەم پیاوە بڵێن درۆ دەکەیت، ئێ کەوایە ئێوە چۆن لەمە تێدەگەن؟ ئەو پرسیارانەی لێم دەکەن لە کاتی لێپرسینەوە، لەگەڵ وەڵامەکانی خۆم بڵاو دەکەمەوە، خۆیان دەزانن…”\n"دایکێک دوێنێ منداڵی بوو، ئەمڕۆ خرایەوە زیندان"\nسێهەم لەمپەر لەبەردەم شەوقی شاسوارانی خزمەتدا، پەلەکردنە بە خامەی: عەبدوڵڵا ئایماز


پێناسەم ١٠ی خەزەڵوەرە. سازمانی خه‌بات کوردستانی ئێران\nپێناسەم ١٠ی خەزەڵوەرە.\nلە دەنگی شەپۆلی ئاو دا، لە هاژەی چەم و رووباردا، لە گڤەگڤی با دا، لە نرکە و گرمەی هەور دا، لە چەخماخە و قریشکە و تریشکەی بروسکەدا،لەتریفەی مانگە شەوی سەر بەفری کڕ و بەستەڵەکی شەوانی ساماڵ و سڕ دا، لە کڵپە و هەناوی گڕ دا، لە دووتوێی تاریکە شەو دا،لە ناو بێداری و لەخەو دا،لە ناو گەڕی سەما و رەشبەڵەکی پاییزی گەڵا رێزان دا،لە سوور و خوولی سروشت و وەرزەکانی نیشتمان دا، لە ناو کۆڕی هەڵوەرینی گەڵای دار بەرووی چیای بەرزی کوردستان دا،لە ناو تەزوی گژەبا و تۆفی زستان دا، لە بن باڵی پاساری کەسیرە بووی بن گوێسوانەی ماڵە قوڕینەی گوند نشینی داوێن و بەر بناری زۆزان و کوێستان دا،لە لانزارو لیڕەواری چڕ دا، لە شیو ودۆڵ و لە خڕ دا،لە سەر ساخ و لووتکەی چیا،لە ناو مێرگ و جاڕە گیا،لە ناو ئەشکەوت و بن داران، لە ژێر لێزمەو و تاوی باران، لە سەر بانێژەی هەر ماڵێ، لە لانیسار و هەر یاڵێ، لەناو بیری قوڵی هەر شیرین خەیاڵێ. لەگەڵ کەوبواری بەهاران و خاکەلێوەی موژدە هێنی وەرزی ژیانەوە و هەر مان دا،لە هاوینی پڕ لە تینی خۆری مانگی خەرمانان دا، لە ناو فەرەنجی شوان و سەرخەرمانی شەنیاران دا،لە ناو پۆلی قوتابخانە و شێعر و بەستەی شاعیران دا،لە چیڕۆکی بەر ئاگردانی داپیرە و باپیران دا، بۆم بگەڕێن!. و دەمدۆزنەوە و دەم ناسنەوە.\nدەزانن چیە پێناسەم؟.\nمن فرمێسکی حەسرەت رێژی قەتیس ماوی چاوی خوشکی شەهیدێکی کوردستانم!.\nمن ئاهی دەروونی دایکێکی رۆڵە کوژراوی رێگای رزگاری نیشتمانم!.\nپێڵوی چاوی لێک نەندراوی باوکێکی جگەر گۆشە لە دار دراوم!،\nمن تاسە و سۆزی دەزگیرانی گراو لە باوەش نەگرتووی بە بەرگی رەش داپۆشراوم!.\nمن زەردی رەنگ و باری سەر لێوی مناڵانی لە گەرمی ئامێزی دای و بابان هەڵبراوم!،\nماڵم مەتەرێزی شەرەفەو،\nئەرکم پارێزگاری بست بە بستی کوردستانە،\nلە ناخی ئاخی پیرۆزدا جێم گرتوە و،\nسینەم قەڵغانی وڵاتە و،\nدڵم هەنارە بۆ دیاری.\nخۆشەویستم گەلەکەم و ،\nفەرقی نیە گوندی و شاری!،\nگوڵی دیاری دڵدارانم!\nمن پێشمەرگەی کوردستانم!،\nرێگە دەبڕم بەرەو ئاوات!\n١٠ی خەزەڵوەر پێناسەمەو،\nباوەڕم سازمانی خەبات!\nبژین کیژ و کوڕانی کورد،\nهەر خەباتە رێگای نەجات!.\nڕێکه‌وت: 2018-11-02 10:04:07


مطالعه بیشتر: بۆچی دەنووسین (٢٣)\nبۆچی دەنووسین (٢٤)\nئێمە دەنووسین لەبەر ئەوەی نووسین چێکردنی خۆشی، جوانی و چێژە. نووسین خوڵقاندنی خەون و زیادکردنییەتی بە جیهانی واقع،... رێگای بەرەو ئازادی و بەختەوەرییە. دەنووسین لەبەر ئەوەی مرۆڤ لە راستیدا بوونەوەری مەوداکانی نێوان خەون و راستییە. نە ئەمە و نە ئەو، بەڵکو ئاوێتەیەکە لە هەردووکیان.\nمطالعه بیشتر: بۆچی دەنووسین (٢٤)\nبۆچی دەنووسین (٢٥)\nدەق بە تاککردنی چەمکی گشتیی ئازادییە. فرەچەشن کردن و فرەروخسارکردنیەتی. دەنووسین لەبەر ئەوەی بڵێین ئازادی ئەوەندە بڕیاردەرە گەر نەتوانین وەڵامی داواکانی بدەینەوە ئەوا رەنگە بەیانییەک لە خەوهەستین و دەبینین بووین بە قالۆنچەیەکی زەلام.\nمطالعه بیشتر: بۆچی دەنووسین (٢٥)\nبۆچی دەنووسین (٢٦)\nدەنووسین لەبەر ئەوەی لە رێگای دەقەوە لە بونیاتە سەرەکییەکانی ژیان واتە فاتالیسم، ئانومی و حاڵەتە نێوانەکەی ئەم دووانە بگەین. هەر گێڕانەوەیەک سەرلەنوێ پێداچوونەوەیە بەم پرسیارە ئەزەلییە. ژیان وەهایشە کە ژیانی هەر مرۆڤێکی تایبەت دەتوانێ لە رێگای گێرانەوەوە تیشکێکی نوێ و تایبەت بخاتە سەر ئەم پرسیارە. نووسین مەلەی نێوان ئەم سێ دووڕگەیەیە.\nمطالعه بیشتر: بۆچی دەنووسین (٢٦)\nمطالعه بیشتر: بۆچی دەنووسین (٢٧)\nبۆچی دەنووسین (٢٨)\nئێمە دەنووسین لەبەر ئەوەی تەنیا لە رێگای نووسینەوەیە دەتوانین پێنج جووڵەی نێوان (شت و شت، شت و مرۆڤ، مرۆڤ و ئاژەڵ، مرۆڤ و مرۆڤ و سەرئەنجام دەروون و دەروون) لە پڕماناترین رووبەرەکانی خۆیدا بنوێنینەوە. نووسین کۆکردنەوەی ئەم پێنجە و گەمەیەکی قووڵی نێوانیانە.\nمطالعه بیشتر: بۆچی دەنووسین (٢٨)\nمطالعه بیشتر: بۆچی دەنووسین (٢٩)\nراستە یەکەمین هاندەری نووسەر بۆ نووسین خوێندنەوە نیە، بەڵام نووسین لەگەڵ خۆی هەڵگری خوێندنەوەیە و بۆیە دەبنە دوو جەمسەری لێکدانەبڕاو. نووسین ئەزموونکردنی ئەزموونی ئەوانی ترە بەڵام بەگوێرەی ئەزموونی نووسەر و بەگوێرەی ئەزموونی خوێنەر.\nمطالعه بیشتر: بۆچی دەنووسین (٣٠)\nنووسین سەبتی گۆڕانە لە سەر کاغەز و دەستەمۆکردنیەتی بۆ ئەوەی بتوانین بە پێچەوانەی لۆژیکی سروشت بگەڕێینەوە سەری. نووسین لەقاودانی حەزی خۆشاردنەوەی بوون و ئاشکراکردنی رەوتە سەرەکییەکانیەتی.\nمطالعه بیشتر: بۆچی دەنووسین (٣١)\nمطالعه بیشتر: بۆچی دەنووسین (٣٢)


تەحسین قادر: گەر هەرێم و بەغدا نەگەنە سەقامگیرییەکی رێژەیی لە پەیوەندییاندا، ھەردوولا بەر\nڕوانگەی کوردستانی بۆ بەرنامەی کاری کازیمی\nسەرۆکوەزیرانی نوێی عێراق، موستەفا کازیمی، کەسایەتییەکی ناسراو نییە لە عێراقدا و بە تایبەتی لە ناو کۆمەڵگای کوردەواریدا. بەبەراورد بە سەرۆکوەزیرەکانی پێشوو، ئەمیان گەنجە و پێش بەرزکردنەوەی بۆ بەڕێوەبردنی دەزگای موخابەراتی عێراق لە 2016دا، بەرکەوتنێکی ئەوتۆی بە سیاسییەکانی کورد و کۆمەڵگای کوردستان نەبوو. گەر وەک چۆن خۆی دەیەوێت وا بیناسین، ئەوا دەربڕی ئەو گۆڕانە گەورانەیە لە گۆڕەپانی سیاسیی عێراق کە راپەڕینی تشرینی 2019 دروستی کردن و چ بە بەرنامەی کاریدا و چ بە تێوەنەگلانی لە رابوردووی سیاسەتکردنی قێزەون لە عێراقدا دەیەوێت خۆی وەک سەرۆکوەزیرانی عێراقی دوای راپەڕینی تشرین بناسرێت.\nوەڵامەکانی ئەمڕۆ لەلایەن کاک تەحسین قادر کە کەسایەتیی ناسراوی ئێکۆسیستەمی یەکێتی نیشتمانی کوردستانە، ساڵانێکی زۆر لە ناو ڕیزەکانى یەکێتیى نیشتیمانى کوردستاندا بووە، ماوەی 10 ساڵە سەربەخۆیە و ئێستاش ئەندامی بۆردی رێکخراوی مەدەنی «ئازادبوون»ە.\n- کابینەی کازیمی لەئەنجامی راپەڕینی تشرینی یەکەمیی پار هاتۆتە ئارا، پاش شکستی عادل عەبدولمەهدی لە سەرکوتکردنیدا، سەرەڕای بەکارهێنانی توندوتیژیی بەرفراوان. ئایا پێتان وایە توندوتیژکاران و بکوژکاران لە کازیمی چی چاوەڕوان دەبن؟ لێپێچینەوە و سزا؟ یان تەنها ئاشکرا کردنی تاوانەکانیان و پاشان لێبوردن بە ناوی ئاشتەواییەوە؟ یان تەنانەت ئاشکرا کردنیش چاوەڕوان کراو نییە؟\n- کاری هەر ئەگەرێک لەمانە لەسەر رەوشی پەرەسەندنی دێمۆکراسی و سەروەریی یاسا لە عێراقدا چییە؟ ئایا دێمۆکراسی و سەروەریی یاسا دژی بە یەکن؟ لەم بوارەدا، چ ئامۆژگارییەک لە ئەزموونی خۆتانەوە پێشکەش بە کازیمی دەکەن؟\n- تاوان بەرامبەر هاووڵاتیان تەنها کوشتن و بڕینی خۆپیشاندەران نییە. عێراق 17 ساڵە تاڵان دەکرێت. ئایا کەیسە هەرە گەورەکانی گەندەڵی بە هەمان پێوەر مامڵەی لەگەڵ دەکرێت؟ ئەگەر نا، بۆچی؟\n750 شەھید، 30 ھەزار بریندار کە 3 ھەزاریان کەمئەندام بوو بن لە راپەڕینی ئۆکتۆبەری پارەوە، زامێکی گەورەی لەو جۆرە، تەنھا بە ئاشکراکردنی بکوژان و دەسگیرکردن و دادگاییکردن و سزادانیان مەگەر ساڕێژ بێت.\nبکوژان گەر بە ناویش روون نەبن، بەشێکن لەو دەسەڵاتی ئیسلامی سیاسیی و گەندەڵکارانەی لە روخانی رژێمی پێشووە ھەتا ئێستا لەسەر کارن، بۆیە خۆیان ئامادەی ئاشکراکردنی تاوان و گەندەڵکارییەکانی 17 ساڵی رابوردوی خۆیان نین و نایکەن.\nحیزبەکان و میلیشیاکانییان، ھەتا ئێستا زاڵن و کۆنترۆڵی سوپا و ھێزەکانی حکومەتیان بە دەستەوەیە.\nکابینەی نوێ و سەرۆک وەزیرانیش لە ئەنجامی تەوافوقی ئەوان ھاتۆتە ئارا، گەر بخوازێت ویستی شەقامیش جێبەجێکات ئەوا زۆر زەحمەتە گەر مەحاڵ نەبێت!\n- ئایا داواکارییەکانی گۆڕینی یاسای هەڵبژاردن، کە بەشێک بوون لە داواکانی راپەڕین، چانسی راستەقینەی جێبەجێکردنیان هەیە؟ ئایا کازیمی هیچ ئامرازێکی فشاری لەبەردەستە بۆ ئەو مەسەلەیە؟\n- ئایا سەروەریی یاسای حیزبەکان ئەرکێکە کە کازیمی بتوانێت ئەنجامی بدات؟ میلیشای حیزب، بەوانەی کوردستانیشەوە قابیلی چەکداماڵینن؟ ئەگەر نا لانی کەمی ئازادی و سەروەریی هەڵبژاردن، چۆن دەستەبەر دەکرێت، لە کوردستان و لە هەموو عێراقدا؟\n- هەڵبژاردن پارەی تێدەچێت. ئایا لە بارودۆخی ئێستای دارایی عێراقدا، چانسی واقیعی بۆ هەڵمەتی هەڵبژاردنی سەرکەوتوو هەیە؟\n- لانی کەمی ئەو مەرجانە چین کە ئێوە پێی قایلن بۆ بەدیهێنانی هەڵبژاردنی پاک و ئازاد لە عێراق و کوردستاندا؟\n- ئایا کاتی ئەوە هەیە، ئەو هێزانەی دەرەوەی حیزبی تەقلیدی چالاکانە لە راپەڕیندا بەشدار بوون، خۆیان بۆ هەڵبژاردن یەک بخەن؟ ئایا پێیاندەکرێت خۆیان یەک بخەن؟ ئەگەر نا، چوارچێوەیەکی رێکخراوەیی لە ئێستادا هەیە کە بتوانێت بیانگرێتە خۆی؟\nھەڵبژاردنی ئازاد و خاوێن، بۆ ئاڵوگۆڕ و نوێکردنەوەی دەسەڵات، پایەیەکی دیموکراسییە، بە بێ بوونی پایەکانی تر، بەتەنھا کارناکات، تەنھا گۆڕینی دەموچاو دێنێتە ئارا.\nگۆڕینی یاسای ھەڵبژاردن و بە فرەییکردنی بازنەکان کە فرسەت بدات بە خەڵک، ژمارەیەک کەسایەتی سەربەخۆ و نوێنەرانی سەندیکا و رێکخراوەکانی کۆمەڵگەی مەدەنی بنێرنە پەرلەمان و ئەنجومەنی پارێزگا و شارەوانییەکانەوە، ھەنگاوێکە بەرەو پێشەوە، بۆ کەمکردنەوەی پاوانکردنی حیزبەکان بۆ ئەو ئەنجومەنانە لە عێراق و ھەرێمی کوردستاندا.\nرێگرتن لە بەشداری ھەڵبژاردن بۆ حیزبی خاوەن میلیشیا بە یاسایەک کە لە پەرلەمانەوە دەربچێت، رەنگە ھاندەری بە مەدەنیکردنی حیزبەکان و بە نیشتیمانی کردن و بە نیزامی کردنی ھێزە چەکدارەکان بێت لە عێراق و کوردستاندا.\nسەرژمێری گشتی و دانیشتووان و پاککردنەوەی تۆماری دەنگدەران، لەگەڵ دانانی کۆمیسیۆنی نوێی ھەڵبژاردنی پیشەیی و تەکنۆکرات لە کەسایەتی سەربەخۆی دەرەوەی حیزبەکان، پێشمەرجی ھاندانی جەماوەر دەبن کە رووبکەنە سندوقەکانی دەنگدان لە داھاتوودا.\nھەر ئەمەش ھانی خەڵک دەدات، وردە وردە ئومێد پەیدابکەن بە داھاتوو، بۆ خۆرێکخستن و بەشداری لە بازنە جیاوازەکانی ھەڵبژاردندا بە لیستی تاکەکەسی یان گروپی سەربەخۆ.\n- هەڵسەنگاندنتان بۆ رۆڵی پسپۆڕانی پزیشکی لە بڕیاردانی سیاسەتی بەرەنگاربوونەوەی کۆرۆنا لە عێراقدا چۆنە؟ ئایا بڕیاری هێورکردنەوەی رێوشوێنەکانی خۆلێکبەدوورخستنی کۆمەڵگا بڕیارێکی سیاسی بوو یان پزیشکی؟\n- هەڵسەنگاندنتان بۆ رۆڵی دەسەڵاتە سیاسییەکانی کوردستان و عێراق لە بەرەنگاربوونەوەی کۆرۆنا تا ئێستە...بەتایبەتی رۆڵیان لە دابینکردنی بژێویی خەڵکدا لە کاتی کەرەنتیندا، چۆنە؟\n- ئایا پێتان وایە لەم قەیرانە داراییەی کوردستان و عێراقدا، لەمەی کە لە ئێستادا پیادە دەکرێت، کازیمی دەتوانێت چی باشتر بکات؟ چۆن؟\n- لە نێوان خۆلێکبەدوورخستن و گەڕانەوەی جموجووڵی ئاسایی بازاڕ کامیان دەبێت بنەمای کاری کازیمی بێت؟ بۆچی؟\n- لانی کەمی سەرکەوتوویی کازیمی لە بەرەنگار بوونەوەی کۆرۆنادا، بە چ پێوەرێک دیاری دەکەیت؟ ئایا چانسی سەرکەوتنی هەیە؟\nرۆڵی حکومەت و وەزارەتی تەندروستی لە عێراق و کوردستاندا لە بەرەنگار بوونەوەی کۆرۆنادا ھەتا ئێستا بە ئەرێنی دەبینم.\nکێشەکە ھێشتا لە سەرەتادایە، بۆیە پابەندبوون بە رێنماییەکان لەگەڵ ھێورکردنەوەی کەرەنتین بۆ بەردەوامی کار و خزمەتگوزاری و بازاڕ، دوانەیەکن دەکرێت پێکەوە جێبەجێبکرێن. رەنگە شێوازی سویدی لە بەرەنگاربوونەوەی کۆرۆنادا جێی سوود بێت.\nبەردەوامی مووچە و دیاریکردنی ٥٠٠ ھەزار بۆ کەمترین مووچە، بریارێکی دروستە، کەمکردنەوەی مووچە بەرزەکان و دیاریکردنی لانی زۆر بۆ نموونە بە ٢ ملیۆن دینار، یارمەتیدەری تێپەڕاندنی ئەم قەیرانی داراییەی سەردەمی کۆرۆنا و بە دەسھێنانی رەزامەندی زۆرینەی خەڵکی کوردستان و عێراق دەبێت.\n- ئایا پاراستنی بەهای دینار یان بووژاندنەوەی داوا لەرێی "خەرجی بە هەڵئاوسان"، کامیان بنەمای کاری کازیمی دەبێت؟ ئایا مەرجە ئەم دوو پێوەرە دژ بە یەک بن؟ لەم بوارەدا چ ئامۆژگارییەکتان بۆ کازیمی هەیە؟\n- لەکاتی قەیرانی گەمارۆی دوای داگیر کردنی کوەیت، سەددام سیستەمی ئەمرکاری و کۆنترۆڵی دەوڵەت بۆ کرداردەکانی بەرهەمهێنانی لە کەرتی کشتوکاڵدا هێنایە ئاراوە (هەڵمەتی چاندنی نیشتمانی). چۆن ئەو جۆرە بەسەربازیکردنی ئابوورییە، لەکاتی قەیراندا، هەڵدەسەنگێنن؟ ئایا رێوشوێنی دیکەی بزواندنی بەرهەمهێنان لە دەرەوەی کەرتی نەوت پێدەزانن کەپێشنیاری بکەن بۆ کازیمی، تا بیگرێتە بەر؟\n- راگرتنی خەرجی وەبەرهێنان لە بەرامبەر کەمکردنەوەی خەرجیی خستنەگەڕ (بە تایبەتی مووچە) ...باجی سیاسیی هەر یەکێکیان چۆن دەبینن؟ پێتان وایە کازیمی کامیان دەگرێتەبەر؟\n- بەدەستهێنانی دارایی لەڕێی قەرزی ناوخۆوە یان قەرزی دەرەکی، کامیان باجی سیاسیی لەسەر کارەکانی کازیمی کەمترە؟ بۆچی؟\n- مووچە یان بەشەخۆراک؟ کامیان لە قۆناغی قەیرانی ئێستادا بایەخ پێبدرێت؟ بە تایبەتی کاتێک چاوەڕوان دەکرێت کە نرخی دیناری عێراقی لە داهاتوویەکی نزیکدا بشکێت؟\nحکومەت لە عێراق و کوردستاندا پێویستە حاکم بن نەک مالک، کەرتی تایبەت و بازاڕ ببوژێننەوە لە دەرەوەی حیزب و حکومەت.\nئێستا حکومەت لە ھەردوولا قەوارەی قەرزارییەکانییان لە توانا داراییەکانییان زیاترە. بەشێک لە داھاتی گشتی لە عێراق لە 2003 وە و لە ھەرێم لە 1992 وە، چۆتە گیرفانی سەرکردەی حیزب و میلیشیاکانەوە، حکومەت گەر بیەوێت جێدەسی دیاربێت، پێویستە پشتیوانی لە داوای جەماوەر بکات، بە ئاشکراکردن و ئەژمارکردنی سەروەت و سامانی سەرکردەکانی حیزبەکان و گەڕاندنەوەی بەشێکی بۆ خەزێنەی حکومەت، ھەتا بەکاربێت بۆ کۆرۆنا و مووچە و ئەکتیڤکردنەوەی سیستمی بانکی بۆ دروستکردنەوەی متمانە و بوژانەوەی ئاڵوگۆڕ و بازاڕ. گەر متمانە لە نێوان خەڵک و بانکدا دروستبکرێتەوە، دەتوانرێت بە کاشی خەوتووی خەڵک لە ناوخۆدا نەک قەرزی دەرەکی، سیستمی دارایی و بازاڕ ببوژێنرێتەوە، رەنگە راکێشانی متمانەی خەڵک بە بانکی بەھێز و ناسراوی جیھانی، ممکن تر بێت.\nبایەخدان بە کەرتی ئاو و ئاودێری و کشتوکاڵ، بۆ ھێنانەدی ئاسایشی خۆراک. ھەروەھا کەرتی گەشتوگوزار دەکرێت ببێتە سەرچاوەیەکی ھەمیشەیی داھات. ھەروەھا بەردەوامی مووچە و بوژانەوەی کشتوکاڵ و بەرھەمی ناوخۆ، بە ئەلتەرناتیڤێکی گونجاو دەزانم بۆ بەشە خۆراک.\nتەورەی پێنجەم: سیاسەتی جەمسەرگیری\n- ئایا کازمی دەتوانێت حکومەت و کۆمەڵگای عێراق لە شەڕی جەمسەرگیریی ئەمریکا و ئێران بپارێزێت؟\n- ئایا رابوردوو و شێوازی کاری کازمی لە هەواڵگیریی عێراقی هیچ بەرچاوڕوونییەکتان دەداتێ لەسەر چۆنێتیی پاراستنی عێراق لەم جەمسەرگیرییە؟\n- ئایا کازمی بەرامبەر بە تورکیا چیی پێ دەکرێت؟\nعێراق و ھەرێمی کوردستان ھەتا لەناوخۆدا لاواز بن و پەیوەندییەکانییان خراپ بێت، ناتوانن سەربەخۆیی خۆیان بپارێزن و کارەکتەری بەھێز بن لە ناوچەکە و جیھاندا.\nھێنانەدی عێراقێکی فیدراڵی راستەقینە یان کۆنفیدراڵی بۆ پێکھاتە سەرەکییەکان، زامنی بەھێزکردنی عێراقە لە ناوەوە و کۆتایی بەو ململانێ نادروستە دەھێنێت کە لە دروستبوونییەوە یەخەی پێگرتووە. یەکێتی ئارەزوومەندانە واتە ھەر پێکھاتەیەک مافی جیابوونەوە و دیاریکردنی چارەنوسی خۆی ھەبێت، گەر ئەم عێراقە وەک یەک ھی ھەمووان نەبوو، یەکسانی لە نێوانیاندا نەھێنایە دی.\nگەر ئەوە نەیەتە دی و عێراق لە ناوخۆدا بەو شێوازە بەھێز نەبێت، ناتوانێت سەربەخۆیی خۆی بپارێزێت.\nتەوەرەی شەشەم: سیاسەتی نەوتی هەرێم\n- ئایا چ جۆرە رێککەوتنێک لەگەڵ کایمی کراوە، لە بەرامبەر دەنگدان بە کابینەکەی، بە مەبەستی چارەسەرکردنی کێشەی سیاسەتی نەوتی هەرێم لەگەڵ بەغدادا؟ چ جۆرە گەرەنتییەک هەیە کە کێشەکان چارەسەردەکرێن ئەمجارە؟\n- چ جۆرە رێککەوتنێک دەبوا بکرایە؟ هەرێم چی دەتوانێت بکات تا لە باری گرانی گرێبەستەکانی لەگەڵ کۆمپانیا بیانییەکان و لەگەڵ تورکیادا بێتە دەرەوە؟\n- ئەگەر بەردەوام بوون لە سیاسەتی نەوتی هەرێم، بەبێ رێککەوتن لەگەڵ کازیمی نەناردنی مووچەی لێ کەوتەوە، پێویستە چ رێوشوێنێک بگیرێتە بەر لە هەرێمی کوردستاندا؟\nگەر ئابوری سەربەخۆ و سیاسەتی نەوتی ھەرێم لە کوردستاندا بە دەسی ئەمینەوە بوایە و نەکرایەتە کارتێک بۆ بە ملیاردێر بوونی سەرکردەی حیزبی و مامەڵەی نھێنی لەگەڵ کۆمپانیاکان و تورکیا، دەکرا ھەنگاوێکی نیشتمانسازی سەرکەوتوو بوایە.\nئێستا سەردەمی کۆرۆنایە و دابەزینی نرخی نەوت کە سەرچاوەی سەرەکی داھاتی عێراق و کوردستانە، قەیرانێکی ئەوتۆی دروستکردووە کە خەوشی سیستمی کارگێڕی، ئابوری، دارایی و ھەموو سێکتەرەکانی تری ژیانی ھەڵماڵیوە و شکستی حوکمڕانی حیزبی و میلیشییایی ھەردوولای بە تەواوی دەرخستووە.\nئەو رێکەوتنەی کراوە بۆ دەربازبوونی ھەردوولایە لەم قەیرانە، گەر سەرکەوتوو نەبن و ئارامی و سەقامگیرییەکی رێژەیی لە نێوان ھەرێم و بەغدادا نەکرێت و مووچە دابین نەکەن، ئەوا ھەردوولا بەرەو رووی راپەڕینی جەماوەری دەبنەوە کە ئەنجام و دەرکەوتەکانی لای کەس روون نییە.


خۆشترین یاریەکانی ئەنیمی بۆ هەردوو سیستمی ئەندرۆید و ئای ئۆ ئێس دابگرە – کەی ئای تی ئێن\nئای ئۆ ئێس 23, تشرینی دووه‌م 2018\nئایا بینەری تەواوی فیلم و زنجیرە ئەنیمیە دڵخوازەکانت بوویت؟ بە هەمان شێوە مانگاکەیت (漫画) تەواو کردووە، ئەی چی دەربارەی یاری ئەنیمیەکان؟ هەر بۆیە لێرەدا وەک کاری هەمیشەییمان گرنگی دەدەین بە ئەپ و یاریە جیاوازەکان و لەم جارەشەدا کۆمەڵێک یاری ئەنیمیەکان دەکەینە پێشنیار بۆ ئێوەی خوێنەر.\nلە یاریەکەدا دەتوانیت ڕۆڵی کەسایەتیەکانی دراگۆن بۆڵ ببینیت لە باری چیرۆک و باری بەرەنگاربوونەوەش دژی یاریکەرانی دیکە.\nیاریەکە کەسایەتیەکانی ئەنیمی Fate لە خۆدەگرێت و تیایدا دەتوانیت تیمی جیاواز لە سوارچاکە ئەفسانەییەکان پێکبهێنیت بۆ ڕووبەڕوو بوونەوەی دوژمنەکان و جەنگکردن لەگەڵیان.\nئەم یاریە نوێیە لە ساڵی 2018 و لەگەڵ بڵاوبوونەوەی زنجیرە ئەنیمی Record of Grancrest Warـدا بڵاوبوویەوە و یاریەکە بنیادنراوە لەسەر کەسایەتیەکانی ئەنیمیەکە هەروەها شێوازێکی هاوشێوەی هەیە لەگەڵ ئەو جۆرە یاریانەی ڕۆڵی کەسایەتیەکان دەگۆڕێتەوە بە شێوەیەک دەتوانیت لە کاتی یاریکردن و جەنگکردن لەگەڵ دوژمنەکانت لە جەنگاوەرێکەوە بڕۆیت بۆ جەنگاوەرێکی دیکە.\nزنجیرە ئەنیمی وەن پیس ژمارەیەک کەسایەتی زۆر و جۆراوجۆر لە خۆدەگرێت کە هەر یەکەیان توانایەکی تایبەتی هەیە لە کاتی جەنگکردن، لێرەشدا و لە یاری ئەم ئەنیمیەدا زیاتر لە 1000 کەسایەتی ڕاستەقینەی نێو ئەنیمیەکە بەردەست کراوە بۆ ڕووبەڕوو بوونەوە لەگەڵ دوژمنەکانت.\nناو و شێوازی یاریەکە وەرگیراوی زنجیرە ئەنیمی بەناوبانگی SWORD ART ONLINEـە و بە هەمان شێوەی هەندێک لە یاریەکانی پێشوو ئەم یاریەش دەتوانیت لە کاتی ڕووبەڕوو بوونەوەکانتدا ئەو کەسایەتیەی جەنگی پێدەکەیت ئاڵوگۆڕی بکەیت.\nئەم یاریە شێوازێکی تا ڕادەیەک هاوشێوەی یاری کڵاش ڕۆیاڵی هەیە بە شێوەیەک پێویستە کارتەکان کۆبکەیتەوە هەتاوەکو لە بەرەنگاربوونەوەکاندا بۆ پارێزگاری و هێرشکردن بەکاریانبهێنیت.\nئەگەر دەتەوێت جێگرەوەیەکی یاری Talesـی سەر ئامێری Xbox و PlayStation و نینتێندۆ پەیدا بکەیت ئەوا Tales of Erin گونحاوترینە هەرچەندە یاریەکە فەرمی نییە بەڵام چەندین پێکهاتەی هاوشێوەی زنجیرە ئەنیمیەکە لە خۆدەگرێت.\nیاریەکی دیکەیە و بە هەمان شێوە هەڵگری شێوازی ئاڵوگۆڕکردنی کەسایەتیەکانە لە کاتی جەنگکردندا، ناوازەیی و چێژ بەخشی یاریەکەش خۆی دەبینێتەوە لە هاوشێوەییەکی زۆری ئاستەکانی یاریەکە لەگەڵ زنجیرە فیلمی ئەنیمیەکە.\nبێگومان ئەوانەی ئۆتاکۆن و بەردەوام بینەری ئەنیمین بە دڵنیایەوە بینەری زنجیرە فیلمی بەناوبانگی ناروتۆ بوون، هەر بۆیەش لە نێوان ژمارەیەکی زۆر لە یاریەکانی ئەم ئەنیمیە پێشنیاری یاری Ultimate Ninja Blazingـتان بۆ دەکەم، یاریەکە زیاتر لە 100 کەسایەتی جۆراوجۆر لە خۆدەگرێت ئەمەش بۆ بە ئەنجام گەیاندن و سەرکەوتوو بوونە لە ئاستە جیاوازەکانی نێو یاریەکە.


پـرۆسه‌ی دادگایی ته‌قاندنه‌وه‌كانی مه‌دریدی سـاڵی 2004 ده‌ست پـێده‌كات\nپـرۆسه‌ی دادگایی دڕنده‌ترین هێرشی تێرۆركاری له ئه‌وروپا ڕۆژی پـێنجشه‌ممه له مه‌دریدی پایته‌ختی ئیسـپانیا ده‌ستیـپـێـكرد و تیایدا 29 گومانبار ڕووبه‌ڕووی تۆمه‌تی ئه‌نجامدانی ته‌قاندنه‌وه‌كانی مه‌دریدی سـاڵی 2004 ده‌بنه‌وه كه تیایدا 191 كه‌س كوژران.\nسابینا كاسته‌ڵفرانكۆ له ڕۆمای پایته‌ختی ئیتاڵیاوه ڕاپـۆرتێـكی له‌و باره‌یه‌وه ئاماده كردووه، وه هاوكارمان حه‌یده‌ر كه‌ریم وه‌ریگێڕاوه‌ته سه‌ر زمانی كوردی.\nڕۆژی پـێنجشه‌ممه دادگایـیـكردنی 29 كه‌س ده‌سـتیپـێـكرد سه‌باره‌ت به په‌لاماره بۆمبیـیه‌كانی ناو شه‌مه‌نده‌فه‌ری مه‌درید كه له 11 ی مانگی سـێی سـاڵی 2004 ڕوویدا و بووه مایه‌ی كوشتنی 191 كه‌س و برینداركردنی نزیكه‌ی 2 هه‌زار كه‌سی دیكه. باری ئاسایشی زۆر توند بوو له ده‌وروبه‌ری دادگاكه‌ی مه‌درید. به سه‌دان پـۆلیس به‌ر له ڕۆژهه‌ڵات ده‌سـتیان به توندكردنی باری ئاسایشی ئه‌وێ كرد. هه‌ر كه دادگایـیـكردنه‌كه ده‌سـتیـپـێـكرد ڕادیۆی ئیسـپانیا گوتی ئه‌مه ڕۆژێـكی مێژوویی‌یه كه هه‌موومان چاوه‌ڕوانی بووین. ئه‌مه وا باوه‌ڕ ده‌كرێت كه گرنگترین حاڵه‌تبێت له‌م جۆره مه‌سه‌لانه له مێژووی ئیسـپانیادا. ڕۆژنامه‌ی سه‌ره‌كی ئێـل پایس دادگایـیكردنه‌كه‌ی به مه‌زنترین قڕكردن ناوبرد به ده‌سـتی ئیسلامیـیه‌كان له ئه‌وروپا.\nپه‌لاماره‌كه كه به 10 بۆمبی جانتای پشت له ناو چوار شه‌مه‌نده‌فه‌ری پـڕ له نه‌فه‌ر ئه‌نجامدرا وڵاته‌كه‌ی هه‌ژاند و بووه مایه‌ی له كارخستنی حكومه‌تی كۆنه‌پارێز و كشـانه‌وه‌ی سه‌ربازه‌كانی ئیسـپانیا له عێراق.\nحه‌وت له گومانباركراوه‌كان كه زۆربه‌یان مه‌غریبین به‌ره‌و ڕووی تومه‌ته‌كانی كوشتن و سه‌ر به كۆمه‌ڵێـكی تیرۆریسـتی ده‌بنه‌وه كه له‌وانه‌یه به‌ره‌و ڕووی 30 سـاڵ زیندانی بـبنه‌وه. 22 كه‌سه‌كه‌ی تر به تاوانی كه‌متر گوناهباركراون وه‌ك هاوكاریكردن له‌گه‌ڵ كۆمه‌ڵـێـكی تێرۆریسـتی و قاچاغیكردن به به‌ند و موخه‌ده‌رات. كاربه‌ده‌سـتانی پـۆلیسی دژ به تێرۆریزم گوتویانه به‌ڵـگه‌ی دژ به تاوانباران ئه‌مانه ده‌گرێته خۆ: گه‌واهی شـایه‌تحاڵه‌كان، په‌نجه مۆر و به‌ڵـگه‌ی دیكه‌ی په‌یوه‌ندیدار و هه‌روه‌هاش ئه‌و زانیاریـیانه‌ی كه له كۆمپـیوته‌ره‌كان وه‌رگیراون. پارێزه‌رانی به‌رگری ده‌ڵـێن به‌ڵـگه‌كان دژی گوناهباركراوه‌كان سـست و ئه‌وتۆ نین.\nچاوه‌ڕوان ده‌كرێت لێـكۆڵینه‌وه‌كان تا مانگی 7 بخایه‌نێت كاتێـك كه په‌نێـڵـێـكی سێ دادپه‌روه‌ری ده‌گه‌نه ئه‌و ئه‌نجامه‌ی كه به‌ڵـگه‌كه وه‌به‌رچاو بگرن. هه‌روه‌ها چاوه‌ڕوانی ئه‌وه ناكرێت سـزاكان به‌ر له مانگی 10 داسه‌پـێنرێت.


ژینگە و چاندی گوندێتی\nتاريخ: ۱۳۹۵ چهارشنبه ۲۲ دي ساعت ۱۶:۵۰ بازدید: 399 نظرات: 0 کد مطلب: 2771\nئەرسەلان بورنا(شرۆڤەکاری سیاسی)\nپەیوەندی و گرێدراویی جڤاتە مرۆڤییەکان لەگەڵ سرووشتی دەوروبەریان لە سەردەمی " شۆڕشی کشتوکاڵی " هەتا ئەمڕۆکە لە سەرانسەری جیهان گۆڕانکاری زۆری بە سەردا هاتووە. ئەم مژارە لە نێو کۆمەڵگاکانی ڕۆژهەڵاتی نێوەڕاست سەرەڕای ئەوەی کە دابونەریتێکی چەند هەزار ساڵە لە شارستیانییەتی مێزۆپتامیا لە ئاست بە ڕێزگرتن و پاراستنی ژینگە و گیاندارانی بەدی کراوە بەڵام لە ئێستادا ڕووبەرووی داپچڕان و تێکدان دێتەوە. ئەم نەریتە کۆمەڵایەتییە لە ئاکامی هەوڵدان بۆ دامەزراندن و وەدی هێنانی کۆمەڵگایەکی پیشەسازیکراو لە گۆڕی سەرمایەداری بەکاربەر هەنگاو بەرەو لەناوچوونی هەڵگرتووە.\nئەم بابەتە بە درێژایی ٦ دەیەی ڕابردوو بە هۆی دەست تێوەردانی لە ڕادەبەدەر لە ژینگەدا بە مەبەستی بەرهەم هێنان و دەستەبەرکردنی قازانج _ سەرمایەی زێدەتر ڕەهەندی جیاوازتری بە خۆیەوە گرتووە. ئەگەر چی گرینگە هەوڵ بۆ دامەزراندنی کۆمەڵگایەکی پێشکەوتوو هاوشێوەی وڵاتانی مۆدێڕن لە جیهانی ڕۆژئاوایی بدرێ بەڵام نابێ هیچ چەشنە لادان، داپچڕان و دووربوونەوە لە سرووشت لەم سووڕەدا پێک بێ. ئەمڕۆکە وڵاتانی ڕۆژئاوایی بەپێچەوانەی ئێمە بایەخێکی هەمەلایەنە بە وەدی هێنانی کۆمەڵگایەکی کشت‌وکاڵی دەدەن کە جێی تێڕامانە.\nڕژێمی سەرمایەداری وێڕای دەست تێوەردانی چەکداری و بەشدارییان لەم ناوچەدا هەوڵێکی زۆری داوە چاندی گوندێتی کە بنەماکانی پشتبەستوو بە کشت‌وکاڵە ڕووبەڕووی قەیرانی جۆراوجۆری بکاتەوە. لە ڕاستیدا، هەر کات قسە لە کۆمەڵگاکان و شارستانییەتی ئەم ناوچەیە دێتە ئاراوە؛ ئەم شارستانییەتە لەگەڵ چاندی گوندێتی کە زۆرترین تێکەڵاوی و نزیکایەتی لەگەڵ سرووشتی دەوروبەری هەیە، پێناسە کراوە. هەروەها، گرینگە باش تێبگەین کە بنەوانەکانی ئەم چاندە ئەرکێکی ئەرێنی لە گەشەی جڤاتە مرۆڤییەکان لە ئەستۆ گرتووە و هاوکات بایەخەکانی ئەوانی بە درێژایی مێژوو پاراستووە.\nباوەڕمەندی بە پیشەسازی بوون سەرەڕای ئەو هەموو دەستدرێژی و تێکدانەی کە هەیەتی ئەستەمە لەم دۆخەدا کە بتوانین لە پێوەرە دیمۆکراتیکەکانی وەک مافەکانی مرۆڤ، کۆمەڵگایەکی ئازاد یا ئازادییە تاکەکەسییەکان قسە بکەین. جێی حاشا نییە هەوڵدان بۆ وەدەست هێنانی سەرمایەی زۆرتر هۆکاری پێشێل کردن و پشت گوێ خستنی بەها مرۆڤییەکان بووە. لەم ڕوویەوە، بە سەرنجدان بە بارودۆخی مێژوویی ئەم ناوچەیە دەکرێ ئاماژە بەم خاڵە بدەین کە سەرچەشنی ڕۆژئاوایی وەڵامدەری داخوازییەکانی جڤاتە مرۆڤی و کۆمەڵگاکانی ئێمە بی پێی چاندی خۆمانە نییە.\nسەرەڕای ئەوانە، بارودۆخی مێژوویی و کۆمەڵایەتی ڕۆژهەڵاتی نێوەڕاست شانسی وەدی هێنانی و گەیشتن بە کۆمەڵگایەکی پێشکەوتوو و ئارمانی هەیە. هەروەها، چالاکییە ئابوورییەکان بە مەبەستی بەهرەوەری زۆرتر لە بوارەکانی نەوت، گاز، لێدانی بەنداوی جۆراوجۆر و ... ژینگەی تووشی قەیرانی قووڵ و کارتێکەر کردووە. لە لایەکی دیکەوە، ئەم مژارە کۆمەڵگای مرۆڤی و بایەخەکانی لە سەر بنەمای قازانج _ سەرمایە دابەش کردووە کە لەم ڕوانگەوە تاک و کۆمەڵگای کۆیلەی یەکتر دەکات. بابەتێکی هەستیاری لەم چەشنە مەترسییەکی گەورەی لە سەر کۆمەڵگا و ژینگەکەمان بە گشتی زاڵ و داسەپاندووە.\nبە پێی ئەم پێناسەیە پێویستە هەوڵی سەر لە نوێ نۆژەن کردنەوە و دامەزراندنی کۆمەڵگایەکی ژینگەپارێز بدرێ تاکوو بتوانین لە پاوانخوازی و هاوشێوەکانی خۆ بە دوور بگرین. ئاوڕدانەوە و پشتبەستن بە سەرچەشنێکی وەڵامدەر و نوێ لە مۆدێڕنیتەی دیمۆکراتیک کە بایەخێکی باش بە "هەبوونی جەوهەری" دەدات، گرینگ و پێداویستە. لەم ڕوویەوە، بۆ گەیشتن بە ژیانێکی ئازاد تەنیا بە گەڕانەوە بۆ سرووشتی دەوروبەرمان و ڕێزگرتن لە ئەو وەدی دێ. هەربۆیە، جڤاتە مرۆڤییەکان نیشتەجێ ئەم هەرێمە کە خاوەن مێژوویەکی کۆن و بنەچەدارن دەبێ هەوڵی دیمۆکراتیزەکردنی بایەخە کۆمەڵایەتی و بنەڕەتییەکانی خۆیان بدەن و لەم ڕێگەوە، بۆ گەیشتن بە کۆمەڵگایەکی دیمۆکراتیک و ژینگەپارێزانە کار و چالاکی بکەن.\nبرچسب ها: ئەرسەلان بورنا, چاندی گوندێتی, ژینگە, شۆڕشی کشتوکاڵی, مرۆڤییەکان, هاژە


محەمەد چاوشین/ محەمەد هەوراز، بڕبڕەی پشتی شاخەوانیی لە کوردستان و ئێراندا!\nلەهەر شوێنێک باسی شاخ و شاخەوانیی بکرێت، بێگومان ناوی گەورە شاخەوانی کۆچکردووی کورد(محەمەد هەوراز)دێت.\nمحەمەد هەوراز ناوێکی گەورە و درەوشاوەیە لەناو دیرۆکی شاخەوانیی دا.\nتوانا جەستەیی و دەروونییەکانی ئەو شاخەوانە کورد لە ئاستێکدا بوو کە چەندین لوتکە شاخی سەروی هەشت هەزار مەتری بەبێ بەکارهێنانی ئۆکسجین بڕیوە.\nمحەمەد هەوراز یەکەم کەسە لەئاستی کوردستانی گەورەدا بتوانێ پێ بنێتە سەر بەرزترین لوتکە چیای جیهان(ئێڤێرێست).\nهەروەها یەکەم شاخەوانیی تیمی هەڵبژاردەی نیشتیمانی ئێرانە کە چۆتە سەر لوتکە شاخی ئێڤێرێست.\nمحەمەد هەوراز ساڵی(16/ 9/ 1969) لە شاری (نەغەدە)ی ڕۆژهەڵاتی کوردستان لەدایک بووە.\nناوبراو لە کۆتاییەکانی ساڵانی هەشتاکانی زایینی، (گرووپی شاخەوانی قەندیل)لە شاری نەغەدە پێک هێناوە.\nپاشانیش لەناو (گرووپی شاخەوانی سامڕەند)دا کاری کردووە.\nدواتر لە ساڵی 1994، لەگەڵ پۆلێک لە هاوڕێ شاخەوانەکانی خۆی، (ناوەندی شاخەوانانی نەغەدە)یان پێک هێناوە و ئەمەش بە سەرەتای دەست پێکی ژیانی وەرزشی پیشەیی محەمەد هەوراز دادەنرێت.\nلە ساڵی 1997، دوای ئەوەی بانگهێشتی تیمی هەڵبژاردەی نیشتیمانی کۆماری ئیسلامی ئێران دەکرێت ، لەگەڵ تیمی هەڵبژاردەی ئێراندا بۆ سەرکەوتن بەسەر هەر دوو لوتکە چیای(گاشەرپڕۆم2 - بەرزی لەڕووی دەریاوە 8034 مەتر) و هەروەها لوتکە شاخی(راکاپوشی – بەرزی لەڕووی دەریاوە 7788 مەتر) کە هەردوو ئەو لوتکە شاخە کەوتوونەتە سنووری وڵاتی پاکستانەوە، ڕەوانەی ئەو ئەرکە قورسە دەکرێت و خۆشبەختانەش هەردوو لوتکەکە بە سەرکەوتوویی دەبڕێت و بەسەلامەتی دەگەڕێنەوە.\nساڵی 1998، دەکرێ وەکوو خاڵی وەرچەرخان و دەستکەوتی گەورەی وەرزشی لە ژیانی محەمەد هەوراز دا ئەژمار بکرێت. چونکە لەو ساڵەدا توانێ بەبێ بەکارهێنانی ئۆکسجینی دەستکرد بۆیەکەم جار و وەکوو یەکەم کورد و یەکەم شاخەوانیی ئێرانی پێ بنێتە سەر لوتکە شاخی ئێڤێرێست بەرزترین لوتکە چیای جیهان.\nناوبراو لە کاروانی وەرزشی شاخەوانیی خۆیدا ئەو گەشتانەی لە دەرەوەی وڵاتەکەی ئەنجام داون کە هەموویان دەستکەوتی بەنرخ و مێژوویین.\n• ساڵی 1997 سەرکەوتن بۆسەر لوتکەی ڕاکاپوشی (7788)مەتر لە وڵاتی پاکستان.\n• 1998 سەرکەوتن بۆسەر لوتکە شاخی ئێڤێرێست، بەرزترین لوتکە شاخی جیهان(8848)مەتر لە وڵاتی نیپاڵ.\n• ساڵی 2000 سەرکەوتن بۆسەر لوتکە شاخی (جوایو)ی وڵاتی تەبت لە چین. بەرزی (8201)مەتر. شەشەم بەرزترین لوتکە شاخی جیهان و بەبێ بەکارهێنانی ئۆکسجینی دەستکرد.\n• ساڵی 2000 سەرکەوتن بۆسەر لوتکە شاخی (شیشاپانگما)، بەرزی(8036)مەتر لە وڵاتی تەبتی چین. بێ بەکارهێنانی ئۆکسجینی دەستکرد.\n• 2001 چۆتە سەر لوتکە شاخی(ماکالو) بەرزی(8463 مەتر. وڵاتی نیپاڵ. بێ بەکارهێنانی ئۆکسجینی دەستکرد.\n• 2001 لوتکە شاخی (ئارارات)ی لە باکوری کوردستان بڕیوە. بەرزی(5165)مەتر.\n• 2002 چۆتە سەر لوتکە شاخی (لۆتسێ)، بەرزی (8511)مەتر، وڵاتی نیپاڵ، بێ بەکارهێنانی ئۆکسجینی دەستکرد.\n• ساڵی(6/9/2003) لەگەڵ تیمێکی شاخەوانیی بەرەو لوتکە شاخی(گاشەرپروم1)لە وڵاتی پاکستان بەڕێ دەکەون. هاوڕێ لەگەڵ ئەو تیمەدا تاکوو بەرزایی 7900 مەتری شاخەکە سەردەکەون.\nبەڵام بەداخەوە بەرلەوەی بە لوتکە شاخەکە بگەن، لەگەڵ(موقبیل هونەر پژۆ)ی هاوڕێی دا، دەکەونە ژێر ڕنووی بەفر و هەڵدەدێرێن.\nئەگەرچی تیمەکە زۆری نەمابوو بە لوتکە شاخەکە بگات، بەڵام بۆ ڕزگارکردنی گیانی ئەو دوو شاخەوانە تیمەکە دەگەڕێنەوە. موقبیل هونەر پژۆ ڕزگاری دەبێت، بەڵام محەمەد هەوراز دوای ئەوەی لەژێر بەفرەکە دەردەهێنرێتەوە، دەگەیەندرێتە نەخۆشخانەی(شیفا) لە وڵاتی پاکستان. دوای نزیکەی 20 ڕۆژ بەداخەوە گیانی لەدەست دا.\n• بۆ ڕێزگرتن لە گیانی ئەو شاخەوانە مەزنەی کوردستان و ئێران، لە کۆمەڵێک شار و شارۆچکەی ئێران و ڕۆژهەڵاتی کوردستاندا، کۆمەڵێک پەیکەر و بازاڕ و شوێنی بەناوەوە کراوە.\nبەرز و بەڕێز بێت یاد و بیرەوەری ئەو شاخەوانە مەزنەی گەلەکەمان کە بەهۆی ئەوەوە ڕەوتی شاخەوانیی لە ئێران و کوردستاندا چەندین هەنگاوی مەزن چووەتە پێش و دەورێکی کاریگەری هەبوو لە پەرەپێدان و بڵاوکردنەوەی فەرهەنگی وەرزشی شاخەوانیی لە تەواوی ئێران و ناوچەکەشدا.\nسەرچاوە: بەشێکی ئەو نووسینەم لە ویکی پیدیای فارسی و بەشەکانی دیکەشم لە هەندێک لە کەسە نزیکەکانی محەمەد هەوراز وەرگرتووە.


شورای چین لە وەرزی بەهاردا\n15.04.2020 01:41 PM\nدیواری چین درێژترین بنیادنراوی دیوارە لە مێژوودا كە درێژییەكەی دەگاتە نزیكەی (٦٤٠٠كم) ھەمووی بەدەست بنیات نراوە ، لەسەرەتایی سەدەی چوارەم پ.ز دەست كراوە بە دروستكردنی بەڵام تاسەدەی حەڤدەی زاینی ئەو دیوارە كاركردن تیایدا بەردەوام بووە و چینیەكان ئەم دیوارەیان بۆ پارێَزگاریكردن لە باكووری سنوورەكەیان دروستكردوە.\nدیوارەكە لە باكوری چین لە نێوان كەناری رۆژ ئاوا و باكوری ناوەڕاستی چین درێژ دەبێتەوە كۆتاییەكەشی لە ڕۆژھەڵاتەوە دەكەوێتە (شنگها یگوان)، كە گوندێكە لە نزیك شاری (كینھوا نگداو). لە ڕۆژئاواش كۆتاییەكەی ئەكەوێتە نزیك گوندی (گیایوگوان )\nبەرزایی دیوارەكەش ئەگاتە نزیكەی 7.5مەترە، پانیەكەشی لە7.5م لەبنكەوە لە كۆتاییكەیدا دەبێتە 6.4مەتر. بەردو خشت و قوڕ و لیتە و چیمەنتوی قسڵ و خشتی ناو كوڕەو (هاڕاوەی برنج) لە دروستكردنی شوراكەدا بە كارهاتووە، ئەوەش بۆ ئەوەی بەرگەی كارەساتە سروشتیەكان بگرێت، هەر ئەوەش وایكردووە كە تا ئێستا دیوارەكە بە جوانی وەكو خۆی بمێنێتەوە.\nلەكاتی دروستكردنیدا ئیمپراتۆرێتی چین لە دروستكردنی شوراكەدا هەركەسێك توانای كاركردنی هەووبێت بە گەورەو بچووك و دەوڵەمەند و هەژار و خوێندەوار و نەخوێندەوارەوە كاری پێكردووە.\nلە هەموویشی سەیرتر ئەوەیە كە هەر كەسێ لە كاتی كار كردندا بمردایە (لە ناو شوراكەدا دەیان ناشت) بۆیە ئێستا بە (درێژترین گۆرستانی زەوی ناو دەبرێت). ئێستا یەكێكە لە حەوت سەرسورێنەرەكەی جیهان بووە بە شوێنكی سەرەنج راكێشی گەشتیارانی هەموو جیهان.